Informaciju o radu Ministarstva obrazložila je Danijela Vanušić, pomoćnik ministra u Ministarstvu kulture i informisanja i tom prilikom upoznala članove Odbora sa zakonodavnim i normativnim aktivnostima u pomenutom periodu.\nIstakla je da je održano više javnih rasprava o Nacrtu zakonu o kulturnom nasleđu i Nacrtu zakona o očuvanju kulturnog i istorijskog nasleđa manastira Hilandar.\nTakođe, podsetila je da je 20. maja ove godine, Narodna skupština usvojila Zakon o obnovi kulturno – istorijskog nasleđa i podsticanja razvoja Sremskih Karlovaca i tim povodom je 23. jula formiran Odbor za obnovu i razvoj Sremskih Karlovaca, čiji je zadatak praćenje ostvarivanja programa obnove i razvoja Sremskih Karlovaca.\nTakođe, na predlog Ministarstva kulture i informisanja, Narodna skupština usvojila je i izmene i dopune Zakona o osnivanju Muzeja žrtava genocida.\nPomoćnica ministra je upoznala članove Odbora sa projektnim aktivnostima, i ukazala na značajan projekat „Dvorci Srbije“ koji je pokrenut u cilju zaštite kulturnog nasleđa naše zemlje.\nNakon kraće rasprave, Odbor je predložio Narodnoj skupštini da prihvati Informaciju o radu Ministarstva kulture i informisanja za period maj - jul 2021. godine.\nU nastavku rada, članovi Odbora odlučivali su o pokretanju postupka za predlaganje kandidata za člana Saveta Regulatornog tela za elektronske medije koje predlažu univerziteti akreditovani u Republici Srbiji i o pokretanju postupka za predlaganje kandidata za člana Saveta Regulatornog tela za elektronske medije koje predlažu udruženja čiji su ciljevi ostvarivanje slobode izražavanja i zaštita dece.\nPredsednica Odbora informisala je članove Odbora da članovima Saveta Regulatora, Radoju Kujoviću i Goranu Petroviću, koji su izabrani Odlukom Narodne skupštine 27. decembra 2016. godine, mandati ističu 27. decembra 2021. godine, odnosno 31. marta 2022. godine.\nS tim u vezi propisano je da nadležna služba Narodne skupštine objavljuje javni poziv najkasnije šest meseci pre prestanka mandata člana Saveta Regulatora. Takođe propisano je da postupak predlaganja člana za izbor Saveta Regulatora, sprovode nadležna služba Narodne skupštine i nadležni odbor Narodne skupštine.\nNa osnovu svega navedenog, Odbor za kulturu i informisanje, jednoglasno je doneo ODLUKU o pokretanju postupka za predlaganje kandidata za izbor dva člana Saveta Regulatornog tela za elektronske medije koje predlažu univerziteti akreditovani u Republici Srbiji i udruženja čiji su ciljevi ostvarivanje slobode izražavanja i zaštita dece.\nImajući u vidu da je Odbor doneo Odluku o pokretanju postupka, članovi Odbora utvrdili su i tekst Javnog poziva za predlaganje kandidata za izbor člana Saveta Regulatornog tela za elektronske medije.\nSednici je predsedavala predsednica Odbora Sandra Božić, a prisustvovali su sledeći članovi i zamenici članova; Željko Tomić, Bojan Torbica, Rozalija Ekres, Snežana Paunović, prof. dr Marko Atlagić, Ivan Ribić, Ana Miljanić, Aleksandar Čotrić, mr Jadranka Jovanović, Milica Dačić, Nebojša Bakarec i Ljubomir Marić.\nUtorak, 26. oktobar 2021. | 27. sednica Odbora za kulturu i informisanje 26.10.2021.


NALED: Od 100 preporuka za bolje poslovanje i smanjenje birokratije rešeno 12, samo tri u potpunosti\nNacionalna alijansa za lokalni ekonomski razvoj (NALED) navela je u novoj “Sivoj knjizi” da je prošle godine od 100 preporuka za smanjenje birokratije i unapređenje uslova za poslovanje u Srbiji rešeno samo 12, od čega tri u potpunosti, a devet delimično.\nDve rešene preporuke su sistemskog karaktera i to uvođenje novog sistema onlajn fiskalizacije i elektronskog fakturisanja, istaknuto je “Sivoj knizi 2022” koja će biti predstavljena 23. februara.\nOd 28 preporuka NALED-a, Ministarstvo finansija nije rešilo 24, dok je Ministarstvo poljoprivrede od sedam preporuka jednu rešilo u potpunosti i dve delimično, a Ministarstvo privrede, takođe je od sedam preporuka, delimično rešilo dve, navedeno je u 14. godišnjem izdanju “Sive knjige”.\nIpak, najviše rešenih ili delimično rešenih preporuka je i ovog puta bilo u nadležnosti Ministarstva finanasija, a pored eFiskalizacije i eFakturisanja, ovo ministarstvo je delimično rešilo preporuke poput smanjenja opterećenja rada ili optimizacije načina obračuna poreza na prenos apsolutnih prava u slučaju kupovine polovnih vozila.\nTakođe je pomoglo i Ministarstvo trgovne, turizma i telekomunikacija, kroz poboljšanje uslova za elektronsku dostavu, Ministarstvo zdravlja, kroz rad na uvođenju jedinstvenog, elektronskog zdravstvenog kartona i Ministarstvo unutrašnjih poslova kroz razvoj i početak primene sistema “Plati” koji omogućava građanima da više ne donose dokaze o uplati taksi za pružene javne usluge.\nU NALED-u smatraju da je među ključnim reformama koje su resorne institucije pokrenule ili sprovele u protekloj godini u skladu sa preporukama “Sive knijige” i usvajanje Zakon o socijalnom preduzetništvu, kojim se prvi put u Srbiji definiše pojam solidarne ekonomije u skladu sa praksom u EU, što postavlja pravni okvir za podršku sektoru u kojem trenutno posluje oko 500 preduzeća sa socijalnom misijom.\nUkazano je da novo izdanje “Sive knjige 2022” donosi 21 novu i 79 starih nerealizovanih preporuka privrede, lokalnih samouprava i organizacija civilnog društva iz prethodne godine koje su inovirane, dorađene i modifikovane u skladu sa izmenjenim propisima ili reformama sprovedenim u drugim oblastima.\nI u ovoj “Sivoj knjizi” najviše preporuka je za Ministarstvo finansija (25), od čega tri nove, potom za ministarstva privrede i izdravlja, po osam, sledi Ministarstvo zaštite životne sredine sa sedam, a po šest preporuka imaju ministarstva pravde, poljoprivrede, te građevinarstva, saobraćaja i infrastrukture. NBS ima tri preporuke, lokalne samouprave dve, dok je 14 preporuka u zajedničkoj nadležnosti više institucija.\nKako je navedeno, nakon što je prošle godine, sa fokusom na što brže prevazilaženje izazova koje je nametnula pandemija, bilo istaknuto 15 preporuka označenih sa “COVID-19 bedžom”, ove godine su odabrane 22 preporuke koje nose “EU bedž”, a čime NALED želi da doprinese približavanju EU i ispunjavanju standarda koji su sredstvo za stvaranje boljih uslove za život i rad u Srbiji.\nMeđu preporukama sa “EU bedžom” su smanjenje opterećenja zarada, uvođenje objedinjene naplate preduzetnicima, podsticanje primene socijalnih javnih nabavki, uvođenje postupke eksproprijacije u skladu sa EU prkasom, uspostavljanje javnog elektronskog registra neporeskih nameta, utvrđivanje klastera za vrstu poslovnog udruživanja, uvođenje funkcionalnog Zelenog fonda.\nOve godine preporuke “Sive knige” su, kako je naglašeno, usmerene na promociju inovacija kao jednog od najizdašnijih izvora ekonomskog rasta, modernizaciju rada državne uprave i povećanje transparentnosti poput bezgotovinskog plaćanje sudskih i administrativnih taksi i naknada.\nOd prvog izdanja NALED-ove publikacije “Siva knjiga” do danas, delimično ili potpuno rešene su 143 preporuke, a istovremeno je to udruženje realizovalo više od 200 projekata za podsticanje ekonomskog razvoja u saradnji sa međunarodnim organizacijama i državnim institucijama.


Veći broj presuda izrečenih putem „skajpa” biće preispitan | CEMAFORUM.rs\nVeći broj presuda izrečenih putem „skajpa” biće preispitan\nIstraživanja su pokazala da mnogi okrivljeni nisu mogli jasno da vide i čuju sve u sudnici i da nisu imali kompletnu sliku krivičnog postupka koji se vodi protiv njih, iz tog razloga će veći broj presuda izrečenih putem "skajpa" biti preispitan.\nSudbinu građana kojima je suđeno „skajpom” verovatno će u toku 2021. godine razrešiti viši sudovi, po žalbama na presude osnovnih sudova. Okrivljeni za kršenje samoizolacije, odnosno krivično delo nepostupanja po zdravstvenim propisima za vreme epidemije, imali su pravo da podnesu žalbe na prvostepene presude.\nJedan broj postupaka okončan je sporazumom o priznanju krivičnog dela. U takvim slučajevima je moguće da okrivljeni podnesu molbu republičkom javnom tužiocu da izjavi inicijativu za zaštitu zakonitosti Vrhovnom kasacionom sudu. Ukoliko smatraju da su im uskraćena osnovna ljudska prava, mogu da se obrate Ustavnom sudu i da podnesu ustavnu žalbu.\nU stručnoj javnosti već mesecima se vodi polemika o suđenjima „na daljinu”, a o tome su raspravljali i krivičari na nedavno održanoj onlajn međunarodnoj konferenciji Kopaoničke škole prirodnog prava. Asistentkinja na Pravnom fakultetu u Beogradu Ivana Miljuš rekla je da su onlajn suđenja bila obavezna tokom pandemije u Australiji, naročito u Melburnu, gde su građani mogli da se kreću samo u opsegu od pet kilometara oko mesta stanovanja.\n– U australijskoj državi Viktorija došlo je do široke primene tehničkih sredstava na suđenjima u kojima se ne zahteva fizičko prisustvo okrivljenog. Oni su imali kompjuterski program koji je automatski razvrstavao slučajeve, po hitnosti i vrsti suda, i primenu različitih procedura. Porotna suđenja su odlagana, a okrivljeni su davali saglasnost da im sudi sudija pojedinac. Pored video-linka bila su moguća i suđenja samo putem audio-linka, što je zavisilo od toga da li je okrivljeni u pritvoru i pred kojim sudom se vodi postupak. Sud je mogao da naredi lično prisustvo, ako to traži interes pravde i ako upotreba tehničkih sredstava nije izvodljiva – kaže Ivana Miljuš.\nPrema našem Zakoniku o krivičnom postupku (ZKP), suđenja se uvek odvijaju u prisustvu okrivljenih, osim u slučajevima kada je optuženik u bekstvu, odnosno nedostupan organima gonjenja, kada se pribegava suđenju u odsustvu. Međutim, epidemiološka situacija i uredbe koje su donete tokom vanrednog stanja u našoj zemlji, od 15. marta do 6. maja ove godine, nalagali su da se pred krivičnim sudovima odvijaju samo ona suđenja koja su hitna, a da se okrivljenima za kršenje samoizolacije sudi putem „skajpa”, i to tako da se oni nalaze u jednom od karantinskih pritvora u Vršcu, Požarevcu i Pirotu, odakle im je preko ekrana kompjutera bilo omogućeno virtuelno prisustvo u sudnici, uz takođe virtuelan kontakt sa advokatom, dok su sudija i javni tužilac bili na „drugom kraju linka”.\n– Istraživanja su pokazala da mnogi okrivljeni nisu mogli jasno da vide i čuju sve učesnike u postupku i da nisu imali kompletnu sliku krivičnog postupka koji se vodi protiv njih. Ovakva suđenja zahtevaju visoke standarde održavanja funkcionalnosti kamere i zvuka – kaže Ivana Miljuš.\nIstiče da su i druge evropske zemlje pribegle virtuelnim suđenjima od početka pandemije, a uporište za takvu praksu pronalazi se i u stavu Evropskog suda za ljudska prava da su suđenja na daljinu opravdana iz bezbednosnih i još nekih drugih razloga.\nGlavni razlog tokom pandemije bio je očuvanje zdravlja, jer se smatralo da osoba koja krši meru samoizolacije može, mada i ne mora, biti prenosilac virusa, pa je pronađen način da ne dolazi u zgradu suda i ne ugrožava zaposlene, već da bude u posebnom pritvoru, pod strogim epidemiološkim nadzorom, dok bi pravda bila zadovoljena pomoću interneta.\n– Osnovni zadatak za državu bio je da u krivičnom postupku uspostavi ravnotežu između interesa zaštite javnog zdravlja, bezbednosti, funkcionisanja pravosudnog sistema i ostvarivanja prava na odbranu – kaže naša sagovornica.\nMeđutim, pokazalo se da ovakav način učešća okrivljenog u krivičnom postupku može da stvori teškoće prilikom ocene dokaza i kontakta okrivljenog sa braniocem, kao i uloge branioca u postupku.\n– Istraživanja različite pozicije okrivljenog tokom suđenja ukazuju da se čini da „izolovanje” okrivljenog na ekranu učešćem na raspravi preko video-linka ne stvara veću verovatnoću da će biti oglašen krivim, ali i da učešće okrivljenog u krivičnom postupku iz policijskog pritvora ili zatvora daje veću verovatnoću da će mu biti određen viši iznos kaucije, da će se izjasniti krivim i da će mu se izreći više kazne zatvora. S druge strane, od organizacije upotrebe video-linka i tehničkih mogućnosti zavisi potpuno učešće okrivljenog, da li razume postupak i da li doživljava suđenje pravičnim. Ukazuje se i na posledice različitog položaja branioca, koji može da bude prisutan u prostoriji sa okrivljenim, čime se poboljšava kvalitet njihove komunikacije, ali se u slučaju odvojenosti branioca od suda postavlja pitanje njegove sposobnosti da ubedi sud u tezu odbrane – objašnjava Ivana Miljuš.\nSmatra da je na ovakvim suđenjima neophodno da se obezbedi da sud u potpunosti i pravilno ceni odbranu okrivljenog, sve njegove izjave, predloge, primedbe, komentare i objašnjenja. Jedna od negativnih posledica korišćenja video-linka na suđenjima može biti „mehanizacija krivičnog postupka” koja stvara efekat „otuđenja” i mogućnost da se povredi pravo na pravično suđenje. Bilo bi takođe neopravdano, zaključuje naša sagovornica, da se krivični postupak usled primene internet tehnologije ubrza i pojednostavi tako da dovede do selektivnog izvođenja dokaza i neopravdanog ograničavanja vremena za pripremanje i realizaciju odbrane.


U pojedinim krajevima klizavi kolovoza zbog kiše - princip.news\nU pojedinim krajevima klizavi kolovoza zbog kiše\nVećina puteva u Republici Srpskoj i Federciji BiH /FBiH/ jutros je prohodna, a zbog kiše u pojednim krajevima vozi se po mokrim ili vlažnim kolovozima, saopšteno je iz Auto-moto saveza Srpske.\nU Banjaluci će danas zbog skupa pod nazivom “Kasperijada” do 14.00 časova biti obustavljen saobraćaj u Ulici kralja Petra Prvog Karađorđevića, na dijelu od Ulice Marije Bursać do Aleje Svetog Save.\nIzmjene u odvijanju saobraćaja aktuelne su na putnim pravcima na kojima se izvode radovi.\nUsporeno zbog radova vozi se magistralnim putevima Derventa-Žirovina, Crkvina-Modriča i Šešlije-Johovac, Bijeljina-Ugljevička Obrijež, Kotor Varoš-Čelinac, te Rudanka-Doboj, gdje se gradi dionica auto-puta Koridora “Pet ce”.\nZbog opasnosti od pojave klizišta na regionalnom putu u rejonu Starog Ugljevika prema Glavičicama zabranjen je saobraćaj za sva vozila, a za teretna vozila između preduzeća “Ruding”, u mjestu Vučjak i raskrsnice u Mezgraji.\nNa regionalnim putevima radi se na dionicama Srbac-Gornja Vijaka-Razboj, Razboj-Tedin Han i Tedin Han-Teslić, Bistrica-Podgrab, Čelinac-Ukrina, Šipovo-Novo Selo, Vršani-Rača, te na putu Ukrina-Gornja Vijaka gdje su i dalje problem klizišta.\nVangabaritni prevoz kreće se putnim pravcima na području distrikta, granični prelaz Podvrsnik-LJubinje-Trebinje-granični prelaz Klobuk, Stanić Rijeka-Karuše, Stanić Rijeka-granični prelaz Brod, granični prelaz Šamac-Karuše i granični prelaz Ledenice-Crkve-Šamac. Vozačima se savjetuje da voze opreznije i poštuju uputstva ovlaštenih lica iz pratnje.\nU FBiH će danas zbog biciklističke trke od 11.00 do 14.00 časova za saobraćaj biti zatvorena dionica regionalnog puta Travnik-Galica preko Ovčareva.\nOd ponedjeljka, 16. maja, za saobraćaj će biti otvoren tunel Crnaja na putu Konjic-Jablanica, a i dalje ostaje na snazi noćna obustava zbog radova u tunelu Skela na putu Jajce-Donji Vakuf.\nZbog redovnog servisiranja opreme u tunelima Gaj i Igman, na dionici auto-puta Lepenica-Sarajevo zapad, vozila saobraćaju suprotnom stranom, u dvosmjernom režimu saobraćaja.\nSporije, zbog radova, saobraća se i na putnim pravcima: Donji Vakuf-Travnik /Komar/, Žepče-Zenica /Golubinja/, Ripač-Dubovsko, Šamac-Orašje /dionica Grebnice-Bazik/ i Stolac-Hutovo /u mjestu Cerovica/.\nNa graničnim prelazima nema dužih čekanja na prelazak grenice.\nCentralna izborna komisija /CIK/ BiH podsjeća birače da neće razmatrati prijave za glasanje izvan BiH koje budu poslate putem pošte. U skladu sa uputstvom o rokovima i redoslijedu izbornih aktivnosti za ovogodišnje opšte izbore 2. oktobra rok za podnošenje prijava za glasanje izvan BiH ističe 19. jula. Prijave za glasanje izvan BiH se dostavljaju samo […]\nSrpski član Predsjedništva BiH Milorad Dodik izjavio je da njemački diplomata Kristijan Šmit sastankom sa gradonačelnikom Banjaluke Draškom Stanivukovićem nije postao visoki predstavnik, jer Stanivuković nije zvaničnik Republike Srpske, kako ga pokušavaju predstaviti pojedini mediji. “Gradonačelnik je samo predstavnik Grada i nije zvaničnik Republike Srpske”, rekao je novinarima Dodik. Dodik je podsjetio da visokog predstavnika […]


Španska policija uhapsila osam osoba zbog saučesništva u ''sajber pljački veka''\nSajber hronika, 30.12.2013, 07:44 AM\nŠpanska policija saopštila je juče da je uhapsila osam osoba osumnjičenih da su sudelovale u "sajber pljački veka", kako su nazvane dve operacije međunarodne kriminalne grupe koja je ukrala 45 miliona dolara hakovanim kreditnim karticama kojima je podizan novac sa bankomata širom sveta.\nPljačke su otkrivene ranije ove godine, kada je američko tužilaštvo saopštilo da je uhapšeno sedam osoba zbog sumnje da su učestvovale u krađi novca sa računa Rek banke iz Ujedinjenih Arapskih Emirate i Muskat banke iz Omana.\nU dva napada, od kojih se prvi dogodio u decembru prošle godine a drugi u februaru, falsifikovanim karticama ove dve banke ukradeno je 45 miliona dolara. U decembarskoj akciji kriminalcima je uspelo da sa bankomata podignu oko 5 miliona dolara, ali je sledeći napad bio još uspešniji - za samo 10 sati podignuto je 40 miliona dolara sa bankomata u 24 zemlje.\nŠpanska ćelija je u tom napadu 446 puta podigla novac sa bankomata u Madridu, a ukupna suma iznosila je 400000 dolara. U napadu pre ovog, novac je podizan sa bankomata i u drugim gradovima Španije, a procenjuje se da je grupa sa bankomata u celom svetu podigla i više od 45 miliona dolara. Najproduktivnija ćelija bila je ona u Japanu, gde je ukradeno oko 10 miliona dolara zbog veoma visokog limita za podizanje novca sa bankomata koji iznosi 10000 dolara za svako pojedinačno podizanje novca.\nU novembru je u SAD uhapšeno još šest osoba koje se dovode u vezu sa ovom kriminalnom grupom.


Lenovo i Google do zajedničkog VR-a | PC Press\nLenovo i Google do zajedničkog VR-a\n18. maj 2017. 26. oktobar 2020. PC Press\nKompanija Lenovo danas je objavila da će ponovo sarađivati sa kompanijom Google na zajedničkom projektu. Ovog puta, saradnja se odnosi na VR uređaj koji je kreiran za krajnje korisnike.\nKompanija Lenovo odlučila je da korisnicima da kratak uvid u samostalni Daydream VR set koji planira da predstavi. To će biti jedan od prvih uređaja sa ugrađenom WorldSense tehnologijom koja će korisnicima omogućiti da se slobodno kreću i istražuju virtuelna okruženja kao da se zaista nalaze tamo, pa će tako moći da se saginju, mašu i skaču, što će im obezbediti još intenzivnije virtuelno iskustvo. Ovaj proizvod predstavlja želju obe kompanije da virtuelno iskustvo podignu na viši nivo. Tokom 2016. godine, predstavljen je Lenovo Phab 2 Pro, prvi pametni telefon sa ugrađenom Tango tehnologijom, i dok je Phab 2 Pro imao tu sposobnost da omogući brojna AR iskustva na mobilnom telefonu, ovaj VR set je kreiran isključivo za intenzivna VR iskustva.\nDrugi slični VR uređaju zahtevaju složen sistem koji se oslanja na eksterne senzore (samostalni setovi imaju ugrađene senzore). Ovaj samostalni set će pojednostaviti VR iskustvo: sve što korisnici treba da urade jeste da stave set na glavu i uživaju. Međutim, on se razlikuje od Daydream VR uređaja za pametne telefone, budući da WorldSense tehnologija donosi Worldprirodne pokrete u 3D okruženje korisnika. Oni će sada biti u mogućnosti da se saginju u igrama koje to od njih zahtevaju ili da se sklone u stranu kako bi izbegli napad neprijatelja koji im se približavaju.\nPročitajte i: Google zahteva hitno ažuriranje Chrome-a zbog popravke dva 0-day baga\nTagovi: AR, Daydream VR, Google, Lenovo, Phab 2 Pro, Tango, VR, WorldSense\n← Switch za bržu mrežu\nNovi centar za inovacije kompanije Endava →


Petronijević: Grad Beograd nastavlja da edukuje mlade o preduzetništvu - Beograd - Dnevni list Danas\nPočetna » Beograd » Petronijević: Grad Beograd nastavlja da edukuje mlade o preduzetništvu\n0Piše: Beoinfo 27. oktobra 2018. 12.59\nOn je istakao da se radionice „Znanjem do cilja” održavaju treći dan zaredom, kao i da je interesovanje i dalje veliko.\n– U skladu sa najavama, danas će ovde biti predstavljeno još primera dobre prakse, a tokom pet dana trajanja radionica „Znanjem do cilja”, ovde će biti prisutno više od 60 kompanija koje su dobile neku od subvencija Grada Beograda ili Republike Srbije – rekao je Petronijević.\nPrema njegovim rečima, mladi ljudi imaju priliku da se upoznaju sa osnovama preduzetništva, a kroz primere dobre prakse moći će da čuju iskustva ljudi koji su napravili odlične rezultate u poslovanju.\n– Oni će moći da vide i čuju preduzetnike koji su uspeli da naprave brendove i probiju se na tržištu, pre svega zahvaljujući inovativnim tehnologijama. Naša ambicija je jasna, želimo ovde što više mladih ljudi kako bismo svake sledeće godine imali nove primere dobre prakse i one koji će dobrim idejama i znanjem doći do subvencija i tako olakšati svoj poslovni put. Mladi ljudi su budućnost Beograda i Srbije, oni će preuzeti vođenje institucija i kompanija, a Grad Beograd je tu da im na tom putu da punu podršku – poručio je Petronijević.\nSvoja iskustva sa prisutnima podelio je Milan Trbojević, tvorac projekta „Džepni knjigovođa”. On je je početkom marta pobedio na takmičenju za najbolju biznis ideju koje su zajednički organizovali Savet za zapošljavanje Grada Beograda i Fondacija za mlade talente.\nedukacija, grad beograd, preduzetnistvo, sajam, znanjem do ciljaBeograd


Završna konferencija projekta „Ostvarivanje prava potrošača na informaciju o prisustvu opasnih hemikalija u proizvodima u Srbiji i zemljama Zapadnog Balkana“ - ALHem\nHome » Događaji » Završna konferencija projekta „Ostvarivanje prava potrošača na informaciju o prisustvu opasnih hemikalija u proizvodima u Srbiji i zemljama Zapadnog Balkana“\nGrađani i građanke Srbije pokazuju značajno interesovanje za temu o prisustvu štetnih hemikalija u proizvodima i motivisani su da koriste svoje pravo na informaciju koje im omogućava Zakon o hemikalijama. Građani smatraju da im je aplikacija Scan4Chem koristan alat pomoću koga mogu doći do informacija o prisustvu supstanci koje izazivaju zabrinutost u proizvodima, na osnovu kojih donose pametne izbore pri kupovini. Promenom potrošačkih navika na ličnom nivou štite svoje zdravlje, zdravlje svoje porodice, javno zdravlje, kao i životnu sredinu.\nTo je zaključak završne regionalne konferencije „Ostvarivanje prava potrošača na informaciju o štetnim supstancama u proizvodima pomoću digitalnih alata“ koju je organizovalo Udruženje Alternativa za bezbednije hemikalije (ALHem). Na konferenciji su učestvovali predstavnici nadležnih državnih organa za oblast upravljanja hemikalijama, zatim predstavnici privrednog sektora, zdravstvenog, akademskog i civilnog sektora u Srbiji, Crnoj Gori i Bosni i Hercegovini.\nOvaj trogodišnji projekat je u Srbiji replicirao aktivnosti EU projekta Life AskReach, jednog od najvećih projekata koji se sprovodi u EU u oblasti bezbednog upravljanja hemikalijama. U okviru projekta AskReach su razvijena dva digitalna alata za ostvarivanje prava potrošača na informaciju o supstancama koje izazivaju zabrinutost u proizvodima, i to: aplikacija za mobilne telefone Scan4Chem i AskReach baza podataka.\nUspostavljanje ovih IT alata omogućilo je potrošačima da lakše dođu do informacija, a kompanijama da brže i efikasnije odgovaraju svojim kupcima na ovakve zahteve.\n„Do sada su građani EU i Srbije poslali oko 20 000 upita za informaciju o prisustvu supstanci koji izazivaju zabrinutost u proizvodima, dok se u AskREACH bazi nalaze informacije o ovim supstancama za oko 25 000 proizvoda. „Sprovedene su dve promotivne kampanje aplikacije Scan4Chem koje su došle do pola miliona građana Srbije, aplikacija broji oko 5000 preuzimanja iz Srbije, a Srbija je i trenutni rekorder po broju poslatih zahteva za informaciju o štetnim hemikalijama u proizvodu preko ove aplikacije – 204 zahteva u jednom danu“, naglasila je Jelena Milić iz ALHem-a.\nNa konferenciji je predstavljena saradnja na promociji ove aplikacije sa organizacijama GeenHome iz Crne Gore i Centrom za životnu sredinu iz Bosne i Hercegovine, a predstavnik organizacije Zelena akcija iz Hrvatske govorio je o iskustvima i izazovima u korišćenju ove aplikacije u Hrvatskoj, koja aktivno učestvuje kao partner na projektu Life AskReach.\nProgramska koordinatorka projekta, Jasminka Ranđelović istakla je veliko zadovoljstvo što je ovaj projekat „omogućio uspostavljanje regionalne saradnje organizacija civilnog društva u oblasti bezbednog upravljanja hemikalijama i povećao vidljivost i značaj ove teme u celom regionu. Pored toga je omogućio građanima Srbije da imaju aplikaciju Scan4Chem na nacionalnom jeziku kao jedina zemlja koja nije članica Evropske unije, a koju smo učinili dostupnom i u Crnoj Gori i Bosni i Hercegovini“. Organizacija ALHem je regionalni administrator ove aplikacije za region Srbije, Crne Gore i Bosne i Hercegovine.\nScan4Chem aplikacija i kampanja usmerena ka potrošačima\nKampanja namenjena kompanijama\nScan4Chem – prenos znanja i replikacija u Crnoj Gori\nPrenos znanja u Bosni i Hercegovini i regionalna povezanost\nPercepcija i znanje građana Srbije o SVHC, iskustvo u korišćenju Scan4Chem


Za devet godina nenamenski potrošeno pola milijarde evra iz ekoloških fondova • Poportal\nOd 2010. do 2018. godine u Srbiji je nenamenski potrošeno gotovo pola milijarde evra naplaćenih od privrede i građana na ime ekoloških naknada. Da je taj novac utrošen za zaštitu životne sredine, čemu je i namenjen, građani Srbije se danas ne bi gušili u zagađenom vazduhu, okruženi deponijama.\nInformacije o nenamenskom trošenju novca rezultat su istraživanja o finansiranju zaštite životne sredine u Srbiji koje je tokom osam godina sprovodio Ekološki centar „Stanište“, piše „Blic“.\nA koliko je situacija alarmantna, pokazuje podatak da je tokom prethodnih dana vazduh u Beogradu bio veoma nezdrav. Nivo dominantnog zagađivača, čestica PM-2,5, bio je čak 229, upaljen je ljubičasti alarm, pretposlednji na skali zagađenja. Toliki nivo zagađenja, prema rečima stručnjaka, na nivou je zdravstvenog upozorenja na vanredne uslove, što znači da je čitava populacija osetila zdravstvene tegobe. Još 2018. u Srbiji kvalitet vazduha bio je ocenjen trećom kategorijom, što znači da je bio prekomerno zagađen. I pored toga, u Srbiji se u zaštitu životne sredine ulaže manje novca nego što je potrebno, između 0,25% u i 0,7% BDP-a godišnje.\n– Do kraja 2015, sredstva od eko-naknada bila su namenska i morala su se trošiti kroz Zeleni fond, a na lokalnom nivou kroz budžetski fond za zaštitu životne sredine. No, i pored ove obaveze, znatni iznosi prihoda od eko-naknada su bez posledica trošeni nenamenski – objasnili su autori istraživanja.\nKakav vazduh udišu Požarevljani?\nNovac namenjen za životnu sredinu trošen je na subvencije komunalnim preduzećima, asfaltiranje ulica, rekonstrukciju mostova, saobraćajnice, zimsku službu, čišćenje kanala…\n– Novac je trošen i na saniranje štete od poplava, hvatanje pasa, čak i na naknade za ujede pasa i sudske troškove! Zatim na suzbijanje komaraca i krpelja, sanaciju bunara, izgradnju i rekonstrukciju vodovoda, nabavku autobusa, plaćanje duga za gas, javnu rasvetu, ugradnju stolarije, popravku krovova – naveli su iz „Staništa“.\nPrema rezultatima opsežnog istraživanja Globalnog saveza za zdravlje i zagađenje (GAHP), Srbija je prva u Evropi po smrtnosti do posledica zagađenja, ponajviše zbog zagađenog vazduha, ali i deveta u svetu, čak i ispred Indije.\nRazlozi zbog kojih su Finci najsrećniji narod na svetu\nPripremna nastava za osmake za polaganje završnog ispita


Senzorni vrt | Naturalist\nNaturalist > Novosti > Senzorni vrt\nObjavljeno: 2. februar 2016.\nPrvi senzorni vrt na Balkanu uradili smo u Novom Sadu u OŠ“ Milan Petrović“ po projektu arhitekte Maje Stojiljković Šipoš i uz sugestije stručnog osoblja same škole. Naturalist je radove izveo u rekordnom roku, za nešto više od dva meseca. U okviru vrta nalaze se relaksacioni centar, kutak za radne aktivnosti, letnja učionica, muzički centar, brdašce, taktilna staza, motorički centar i lavirint.\nOvaj projekat finansirali su Ministarstvo spoljnih poslova Republike Italije i Regija Emilija Romanja u saradnji sa Ministarstvom rada i socijalne politike Republike Srbije. Senzorni vrt je deo projekta „Podrška politici za decu i mlade u Srbiji“. Svečano je otvoren 4. novembra 2015. godine.\n← Vojvođanska ulica, drvored


Vladimir Putin odlikovao Miloša Bikovića "Medaljom Puškina" » Antrfile\nNaslovna VESTI Vladimir Putin odlikovao Miloša Bikovića “Medaljom Puškina”\nNa Dan narodnog jedinstva Rusije, uručene su državne nagrade. Između ostalog, i srpskom glumcu Milošu Bikoviću i gradonačelniku glavnog grada Hrvatske Milanu Bandiću. Ceremonija uručenja medalja i svečani prijem upriličeni su u Velikom kremaljskom dvorcu.\nPredsednik Ruske federacije Vladimir Putin odlikovao je Bikovića “Medaljom Puškina”. Nakon što mu je uručeno priznanje, srpski glumac se rukovao sa Putinom, a onda se zahvalio, čestitao Dan narodnog jedinstva i održao govor na ruskom jeziku.\n– Poštovani Vladimire Vladimiroviču, vaša svetosti, čestitam vam preznik. Taj praznik nacionalnog jedinstva nije samo praznik ruskog naroda i svih naroda koji žive u Ruskoj Federaciji, to je praznik svih nas koji zajedno sa vama gledamo u istom pravcu. Koliko smo srećni mi, i Srbi i Rusi, što i jedni i drugi imamo dve otadžbine, a tako je bilo vekovima. Ruski svet nije samo svet Rusa i pravoslavnih, to je svet koji stvara i traži duhovno oformljenog čoveka sa karakterom, savešću i tradicionalnim sistemom vrednosti. Taj se sistem stvara i brani na svim frontovima. Jedan od tih frontova, front uma i srca, jeste kultura! – rekao je srpski glumac primajući medalju.\nTrejler za „Balkansku među“, film u bioskopima od 21. februara\n“Medalja Puškina” ustanovljena je 1999. godine i dodeljuje se za zasluge u oblasti kulture, prosvetiteljstva, književnosti i umetnosti, za veliku ulogu u očuvanju kulturnog nasleđa, za zbližavanje kultura i nacija. Biković već nekoliko godina živi na relaciji Srbija-Rusija, a tamo je snimio brojne filmove, između ostalog i ostvarenje “Sunčani udar” reditelja Nikite Mihalkova.\nFoto: Prinskrin Instagram / Bikovic\nSvečanost dodele priznanja okupila je značajna imena iz društveno-političkog, kulturnog, naučnog i religijskog života Rusije i inostranstva.\nDan narodnog jedinstva obeležava se 4. novembra od 2005. godine. Ovaj datum praznuje se kao pomen na događaje iz 1612, kada su ustanici predvođeni Kuzmom Minjinom i Dmitrijem Požarskim oslobodili Moskvu od poljskih osvajača. Ovaj praznik je povezan i sa krajem takozvanog “vremena nevolja” (smutno vreme), u Rusiji u XVII veku.\nE. A. Izvor: RT\nPrethodni članakĐORĐE MILOSAVLJEVIĆ: “Koreni“ su pobedili rijalitije\nSledeći članakDženan Lončarević objavio spot za numeru “Piješ, sine”


SAD POČINJU OFANZIVNU IGRU NA KARTU UKRAJINE! Šef Pentagona najavio podršku Kijevu protiv "RUSKE AGRESIJE"! - Informer\nŠef Pentagona Lojd Ostin obećao je ukrajinskom ministru odbrane Andreju Taranu pomoć u borbi protiv „ruske agresije“\nU saopštenju američkog Ministarstva odbrane, navodi se da će Vašington nastaviti da pruža čvrstu podršku suverenitetu i teritorijalnoj celovitosti Ukrajine.\nS druge strane, od Kijeva se očekuje sprovođenje neophodnih reformi u odbrambenom sektoru.\n„Ukrajinski ministar je potvrdio privrženost transformaciji odbrambenog sektora Ukrajine u skladu sa principima i standardima NATO“, ističe se u saopštenju.\nPodsetimo, Rusija je nebrojeno puta odbacila optužbe Amerike o agresiji prema Ukrajini i istakla da je zainteresovana za normalizaciju situacije u Donbasu.\nUkrajina SAD šef pentagona Lojd Ostin Rusija\nOpet izazivate kontra efekat, odnosno izginuce narod Ukrajne bez potrebe. Pa sta ste mislili da ce Rusija cutati dok vi srljate glavom kroz zid\nHoče Ameri i Englezi podržati svaki rat u kojem će drugi ginuti za njihove interese i i daleko od njihova teritorija.


BH novinari najoštrije osuđuju prijetnje Duška Perovića redakciji portala Capital @ StartBiH.ba\nUpravni odbor Udruženja BH novinari i Linija za pomoć novinarima najoštrije osuđuju verbalne prijetnje Duška Perovića, šefa Predstavništva Republike Srpske u Rusiji, upućene redakciji portala Capital i glavnom i odgovornom uredniku Siniši Vukeliću.\nAgresivne prijetnje sa mogućim, ozbiljnim posljedicama po sigurnost i profesionalni integritet članova redakcije Capitala, Duško Perović je uputio putem telefona, vrlo brzo nakon što Capital danas objavio tekst o ruskom investitoru Rašidu Serdarovu i kompaniji „Comsar Energy“, vlasniku koncesije za izgradnju termoelektrane „Ugljevik 3“.\nPerović je također zaprijetio da će on sam „zatvoriti“ portal Capital, ukoliko urednik Siniša Vukelić još jednom napiše bilo šta o radu kompanije „Comsar Energy“, te naglasio kako će ovaj portal brzo „završiti sa radom“, a urednik Vukelić „neka se seli na Mars“ !?\n“Upravni odbor BH novinara smatra kako su Perovićeve prijetnje ozbiljan atak na slobodu izražavanja i sigurnost novinara, zbog čega MUP RS mora odmah pokrenuti istragu i preduzeti adekvatne mjere prema napadaču – službeniku Vlade RS koji trenutno živi u Moskvi. Istovremeno, UO BH novinara zahtijeva od Vlade RS i premijera Radovana Viškovića da javno osude primitivno i bahato ponašanje njihovog službenika, te poduzmu zakonom propisane mjere prema Peroviću, čije prijetnje Capitalu predstavljaju ozbiljno krivično djelo“, navodi se u saoštenju udruženja.\nO prijetnjama redakciji Capitala, Upravni odbor BH novinara i Linija za pomoć novinarima će obavijestiti domaće i međunarodne organizacije za zaštitu slobode izražavanja i sigurnost novinara, uključujući i Ambasadu Rusije u BiH, budući da su ove prijetnje upućene sa teritorije Ruske Federacije.\n(VIDEO)Mimo Šahinpašić: Novinarstvo mi se ponekad gadi jer su ga pojedinci devalvirali\nVijesti / Bosna i Hercegovina 147098\nVijesti / Svijet 83533\nVijesti / Regija 78383\nPolitika / Bosna i Hercegovina 57050


CRNA GORA: Nećemo u "Mali Šengen" koji Vučić i Rama prave godinama | WebTribune\nHome U FOKUSU CRNA GORA: Nećemo u “Mali Šengen” koji Vučić i Rama prave godinama\nPortal navodi da tu ideju godinama zagovara predsednik Srbije Aleksandar Vučić, koji je zajedno sa predsednikom Vlade Severne Makedonije Zoranom Zaevim i premijerom Albanije Edijem Ramom, u oktobru ove godine u Novom Sadu potpisao inicijativu o uspostavljanju te zone, kada su pozvane i druge zemlje u okruženju da im se pridruže.\nNaime, pored Crne Gore koja je jasno poručila kako nije zainteresovana, Albanija je svoje učešće uslovila učešćem Kosova, za koje traži da bude deo regionalne saradnje, a zbog kojeg je Centralnoevropski ugovor o slobodnoj trgovini (CEFTA) i izgubio na značaju, piše portal.\nCrna Gora u dokumentu navodi kako je zadovoljna sadašnjim nivoom regionalne saradnje, koji državama regiona omogućava napredak u evropskim integracijama, te kako tu „inicijativu treba posmatrati sa dozom opreza, jer ne nudi konkretan doprinos unapređenju regionalnih odnosa“.\n„Inicijativa za posledicu može imati fragmentaciju unutar samog Zapadnog Balkana, a njena potencijalna zloupotreba se može iskoristiti u cilju ostvarivanja dnevnopolitičkih ciljeva u pojedinim državama regiona i udaljavanja tih država od njihovog evropskog koloseka“, ocenile su vlasti Crne Gore u zvaničnom dokumentu prosleđenom BiH, u koji je portal „Kapital“ imao uvid.\nMirko Šarović, ministar spoljne trgovine i ekonomskih odnosa BiH, koji je najveći zagovornik ideje da se Bosna i Hercegovina pridruži Vučićevoj inicijativi, otkriva za „Kapital“ kako je pokušao da spasi stvar i ambasadora Crne Gore u BiH ubedi da prenese suštinu inicijative.\n„Ono što je on čuo od mene je za njega bilo vrlo prihvatljivo, a to je da se praktično radi na reformi CEFTA sporazuma“, kaže Šarović, koji je stava da bi inicijativa o „malom Šengenu“ uspela samo ako bi sve zemlje bile deo konačnog sporazuma.\nŠarović ocenjuje kako je CEFTA u poslednje vreme pokazala brojne nedostatke, posebno u sporovima zbog brojnih barijera koje se iz dana u dan gomilaju.\nVreme je pokazalo, smatra on, da je taj dokument potrebno reformisati i nadograditi, vodeći se iskustvima iz prethodnog perioda.\nŠarović očekuje kako bi se najveći napredak u novom sporazumu mogao očekivati na samoj granici, koja je do sada bila jedna od ključnih barijera.\n„Predlaže se da promet na granici teče bez zaustavljanja, a to bi mogao da obezbedi elektronski potpis. Na primer, roba koja krene iz Banjaluke se ne zaustavlja do Skoplja i njeno prvo administrativno tretiranje se vrši na krajnjem odredištu, a ne na granici. U ovoj fazi inicijative namera je da se proširi krug oblasti slobodne trgovine. Do sada smo bili usmereni na trgovinu robama, a sada se predlaže da se tretiraju i usluge kao nezaobilazan deo trgovine, te tržište radne snage i kretanje ljudi“, zaključio je ministar.\nIako je ideja o zajedničkom ekonomskom prostoru tek u povojima, jasno je da će biti veoma teško realizovati je u punom obimu, piše portal i dodaje da Crna Gora ima veoma nepovoljnu spoljnotrgovinsku razmenu sa susednim zemljama, pa je jasno zašto joj nije u interesu dodatno otvaranje granica kroz „mali Šengen“. Primera radi, Bosna i Hercegovina je Crnoj Gori do kraja septembra ove godine izvezla robu vrednu 335,54 miliona konvertibilnih maraka, dok je crnogorski izvoz u BiH iznosio oko 26 miliona evra.\nSrbija je 2018. godine u Crnu Goru izvezla proizvode u vrednosti od 490 miliona konvertibilnih maraka, dok je uvoz sa druge strane bio desetostruko manji.


Fišer: Pokušaćemo da zagorčamo život Partizanu - Evrokupovi, Fudbal, Top News\nFišer: Pokušaćemo da zagorčamo život Partizanu\nAleksandar Milosavljević 21.08.2013., 23:36\nŽrebom za plej of Lige Evrope odlučeno je da Partizanov protivnik bude švajcarski Tun. Srpski šampion će već sutra imati priliku da stekne prednost u prvom meču ovog duela.\nŠvajcarci su stigli u Beograd odradili trening i istakli da je Partizan favorit za prolazak u grupnu fazu LE.\n„Pogledali smo nekoliko video snimaka poslednjih utakmica crno-belih, jak su tim, i pored toga što u javnosti kruže drugačije priče oni su favoriti. Ali, sport je interesantan jer ne mora uvek favorit da pobedi, mi ćemo pokušati da im što više zagorčamo život“, rekao je trener Tuna Urs Fišer.\nStručjnak švajcarskog tima očekuje da ekipa nastavi sa dobrim partijama koje je pružila u kvalifikacijama za Ligu Evrope ove godine.\n„Očekujem tešku utakmicu, imamo manje evropskog iskustva od rivala. U Evropi smo već igrali na dobrom nivou ove godine i verujem da ćemo nastaviti. Cilj nam je da postigenmo gol i uvećamo šanse da se u revanšu plasiramo u Ligu Evrope“, rekao je Fišer.\nFišer smatra da Partizan ima izuzetno kvalitetan sastav.\n„U napadu su najbolji Mitrović, Grbić, mladi Ninković, posebno je zanimljiv iskusni Đemba Đemba koji igra u oba smera. Uprkos takvom kvalitetu rivala nećemo se predati u Beogradu“, zaključio je trener Tuna.\nKapiten ekipe Denis Hediger kaže da se njegovi saigrači ne plaše atmosfere na stadionu.\n„Nisam ranije igrao u Beogradu, ali sam uvek voleo da igram pred velikim brojem gledalaca“, izjavio je Hediger.\nNekadašnji igrač OFK Beograda, a sada član Tuna miloš Krstić neće igrati na ovom meču iako je doputovao sa ekipom u Beograd.\n„Krstić neće igrati, dugo je bio povređen, tek je odradio jedan trening sa ekipom. Nismo hteli da mu onemogućimo dolazak u Srbiju i na stadion Partizana čiji je veliki navijač“, kazao je Urs Fišer.\nPrvi meč plej ofa Lige Evrope između Partizana i Tuna na programu je u četvrtak od 20:30 časova na stadionu u Humskoj ulici.\nFK PartizanLiga EvropeTunUrs Fišer\nPrethodna vest Juniorke Srbije za polufinale EP sa Rusijom\nSledeća vest Kubanac Ortega nestao u Moskvi\nJuniorke Srbije za polufinale EP sa Rusijom\nKubanac Ortega nestao u Moskvi


Pored iznenađenja dana, koje je priredila naša mlada reprezentacija eliminisavši evropske prvake Špance juče u Kadizu, i na ostalim jučerašnjim mečevima baraža bilo je veoma uzbuljivo. Više >>>\nBarselonine zvezde blistale juče video\nDvojica napadača Barselone Lionel Mesi i Neimar imali su juče svoj dan. Argentinac je postigao dva gola u pobedi nad Hong Kongom od 7:0, dok je Brazilac sa četiri gola na meču protiv Japana (4:0) sa 22 godine dospeo do petog mesta večne liste strelaca reprezntacije "Karioka". Više >>>\nNestvarno veče u Kadizu - Naše mlade nade igraju na EP video\n"Orlići" su u Kadizu napravili neverovatan uspeh tako što su u revanš utakmici baraža, posle 0:0 u Jagodini, porazili Španiju 2:1 i plasirali se na prvenstvo Evrope! Mladim Špancima je ovo bio prvi poraz u poslednjih 36 utakmica u svim takmičenjima, još od 2009. godine. Više >>>\nGudelj napustio kormilo Brede\nSada već bivši trener holandske NAK Brede Nebojša Gudelj, inače otac našeg reprezentativca Nemanje Gudelja, dobio je otkaz posle godinu dana rada u ovom holandskom prvoligašu. Više >>>\nSport: Valdes ne ide u Liverpul\nNakon što je letos propao Valdesov transfer u Monako zbog njegove povrede, bilo je najavljeno da će dugogodišnji golman Barselone karijeru nastaviti ovog meseca u Liverpulu. Međutim, kako prenosi katalonski "Sport" od toga najverovatnije neće biti ništa... Više >>>\nPolicajac "Grobar" ostavio "trag" na Dinamovom autobusu?\nZagrebački Dinamo je u Vukovaru osvojio treće mesto na turniru "Blage Zadro", a "modri" su se neprijatno iznenadili kada su došli do autobusa koji su nedavno nabavili. Autobus je s jedne strane bio išaran crnim sprejom na kojem je pisalo "GV 1976". Više >>>\nOdoleli smo - Srbiju i remi sa golovima vodi na EP video\nMladi fudbaleri Srbije igrali su nerešeno protiv vršnjaka iz Španije 0:0 u prvom meču baraža za plasman na EP 2015. godine u Češkoj. Izabranici selektora Radovana Ćurčića ostavili su dobar utisak u duelu sa kvalitetnim rivalom, ali nisu uspeli da zatresu protivničku mrežu... Više >>>\n"Daily Mail" je objavio zanimljivu priču o Tajleru Bleketu, mladom defanzivcu Mančester junajteda kojem klub sa "Old Traforda" želi ponuditi novi i puno unosniji ugovor, nakon što je ove sezone bio od velike pomoći treneru Luju van Galu... Više >>>\nMesi i Ronaldo zajedno ne zarađuju koliko Tajger Vuds ili Džejms\nPrema Forbesovoj listi najplaćenijih sportista na svetu, golf igrač Tajger Vuds prvi put nakon šest godina nije najplaćeniji sportista na svetu. Tu titulu preuzeo mu je košarkaš Le Bron Džejms koji godišnje zaradi i do 42 miliona dolara godišnje. Od fudbalera Ronaldo je 7. na listi, a Mesi tek 9. Više >>>\nBarsino najbolje ovosezonsko pojačanje je... Žeremi Matje\nIako je pažnja katalonskih medija letos za vreme prelaznog roka bila fokusirana na Luisa Suareza, čini se da je mnogo bolji potez uprave "blaugrane" bio dovođenje iskusnog štopera iz redova Valensije Žeremija Matijea. O tome najbolje svedoče podaci koje je izneo portal Whoscored?com. Više >>>


23. Međunarodna konferencija bezbednih zajednica – Crveni krst Vojvodine\n23. Međunarodna konferencija bezbednih zajednica\nPartnerstvo Crvenog krsta Vojvodine i 23. Međunarodne konferencije bezbednih zajednica.\nPovrede i nasilje su jedan od najvećih problema javnog zdravlja u celom svetu. Eksperti za prevenciju povreda prepoznaju potrebu za doslednom primenom politike i programa i za stalnim aktivnostima na promociji bezbednosti i prevenciji povreda.\nGlavna tema 23. Međunarodne konferencije bezbednih zajednica: Bezbedne zajednice su suštinska potreba savremenog društva, jeste traganje za novim idejama i iskustvima za rešavanje aktuelnih problema bezbednosti u zajednicama kako bi svet učinili sigurnijim i lepšim mestom za život.\n23. Međunarodna konferencija bezbednih zajednica će okupiti vodeće svetske eksperte za bezbedne zajednice, istraživače, praktičare, kreatore politika i autoritete svih specijalnosti i struka koji se bave promocijom bezbednosti u zajednici i prevencijom povreda, sa ciljem da se razgovara i diskutuje o bezbednosti, i da se razmene informacije i iskustva u toj oblasti.\nPonosni domaćin 23. Međunarodne konferencije bezbednih zajednica je Nacionalni centar za prevenciju povreda i promociju bezbednosti iz Novog Sada zajedno sa partnerima i kolegama iz Srbije, Evrope, Evropske mreže bezbednih zajednica i Internacionalne mreže bezbednih zajednice. Međunarodna konferencija bezbednih zajednica se održava svake druge godine. Predhodna konferencija održana je u Nanu na Tajlandu 2015.\nThe 23rd International Safe Communities Conference, October, 10-12, 2017 Novi Sad, Serbia\nIzložba fotografija “Principi Crvenog krsta u svakodnevnom životu”\nPotpisan ugovor o saradnji između Nacionalnog centra za prevenciju povreda i promociju bezbednosti i Crvenog krsta Vojvodine


Tramp i republikanci predstavili kobnu sliku SAD pod Bajdenom | Tacno.net\nAutor 👤RSE 25.8.2020. u 08:37\nDjeca na putu u neizvjesnost: Mali Afganistanci sami se probijaju do Njemačke\nPredsednik SAD Donald Tramp (Trump) i republikanci su u ponedeljak, 24. avgusta, otvorili svoju nacionalnu konvenciju predstavljajući užasan portret Amerike u slučaju da demokrata Džo Bajden (Joe Biden) pobedi na predsedničkim izborima u novembru, tvrdeći da će uvesti zemlju u eru radikalnog socijalizma, prenosi Rojters (Reuters).\nTramp je postavio ton konvencije ranije tokom dana u obraćanju republikanskim delegatima u Šarlotu, u saveznoj državi Severna Karolina, pošto je formalno osigurao stranačku nominaciju za još jedan mandat i tvrdio, kako navodi Rojters, bez dokaza da demokrate pokušavaju da ukradu izbore.\nRepublikanci su najavili inspirativnu, pozitivnu poruku za razliku od, kako su naveli, mračne i sumorne Demokratske nacionalne konvenciju prošle nedelje, ali su prve večeri republikanske konvencije nastupili govornici koji su svoje govore začinili zloslutnim predviđanjima kako bi izgledala zemlja ako demokrate pobede.\n“Oni će vas razoružati, isprazniti zatvore, zatvoriti vas u vaše kuće i pozvati MS-13 da žive pored vas”, rekao je član Predstavničkog doma Met Gec (Matt Gaetz), misleći na međunarodnu zločinačku bandu.\nČetvorodnevna konvencija počela je u kritičnom trenutku za Trampa, koji u anketama zaostaje za Bajdenom, u vreme pandemije COVID-19 od koje je umrlo više od 176.000 Amerikanaca i koja je odnela milione radnih mesta i podrila status predsednika među biračima.\nTramp se tokom leta fokusirao na poruku “reda i zakona” kao odgovor na rasprostranjene proteste posle policijskog ubistva Džordža Flojda (George Floyd) i insistirao na otvaranju škola i ekonomije uprkos pandemiji. Obe poruke, ukazuje Rojters, predstavljaju pokušaj da privuče glasače iz predgrađa, posebno žene, koje su napustili Republikansku partiju u Trampovo vreme.\nDonald Tramp Mlađi, najstariji predsednikov sin, u govoru na konvenciji je prikazao građanske nemire posle ubistva Flojda kao nasilne napade anarhista na mala preduzeća i rekao da demokrate neće uspeti da očuvaju bezbednost.\nPrvo veče konvencije je, ocenjuje Rojters, takođe postavilo, kako izgleda, centralnu temu za naredne dane – da će Bajden i njegova kandidatkinja za potpredsednika, senatorka Kamala Haris (Harris), biti marionete radikalne levice.\nRanije tokom dana, predsednik je ponovio da će glasanje poštom – dugogodišnja praksa na američkim izborima za koju se očekuje da će biti još izraženija tokom pandemije – dovesti do raširenih izbornih prevara. Nezavisni stručnjaci za bezbednost izbora kažu da su prevare na glasanju poštom izuzetno retke u SAD.\nKao i ranije, Tramp je reakciju države na korona virus opisao u izrazito stranačkim okvirima, predstavljajući mere zatvaranja i druge korake koje su preporučili zvaničnici javnog zdravlja, kao pokušaje da utiče na glasanje u novembru.\n“Oni koriste COVID za krađu izbora”, rekao je Tramp, koji je takođe naveo: “Jedini način da nam oduzmu ove izbore jeste da su ovo namešteni izbori”.\nNa konvenciji su u udarnom terminu prikazivani video spotovi koji hvale Trampa za reagovanje na pandemiju, pošto su demokrate tokom velikog dela svoje konvencije napadali njegovu administraciju zbog odgovora na korona virus. Medicinski radnici i vlasnici malih preduzeća su na republikanskoj konvenciji hvalili Trampa da je spasio njihove živote i izvore primanja.\nMeđutim, na ranije snimljenim događaju u Beloj kući, gde je Tramp razgovarao s nekoliko zaposlenih na poslovima od suštinskog značaja, niko od učesnika nije nosio maske, što je, ukazuje Rojters, postalo stranačko pitanje uprkos preporukama epidemiologa da maske mogu usporiti širenje bolesti.\nOptimizam pored mračnih upozorenja\nDve zvezde Republikanske stranke u usponu, oboje nebeli, ponudili su u ponedeljak uveče optimističan pogled Trampovog liderstva, zatvarajući prvo veče republikanske konvencije pozitivnom porukom koja je u raskoraku s mračnim upozorenjima koji su dominirala veći deo noći, navodi Asošiejtid pres (Associated Press).\nDok su drugi republikanci predviđali nacionalni “horor film” u slučaju da Tramp izgubi u novembru, jedini afroamerički republikanski senator Tim Skot (Scott) i bivša američka ambasadorka u UN Niki Hejli (Nikki Haley), čiji su roditelji poreklom iz Indije, pokušali su da privuku nove glasače povrh Trampov izborne baze.\n“Bila sam smeđa devojka u crno-belom svetu”, rekla je Hejli, navodeći da se suočila s diskriminacijom, ali odbacila ideju da je “Amerika rasistička zemlja.” Takođe je povodom pokreta Crni životi su važni, rekla da je naravno “svaki crni život dragocen”.\nSkot je napao Bajdena za odnos prema crnim glasačima. “Džo Bajden je rekao da ako crni čovek ne glasa za njega, on nije istinski crn. Džo Bajden je rekao da su crni ljudi monolitna zajednica”, kritikovao je Skot bivšeg potpredsednika.\nPriznajući da su Afro-Amerikanci ponekad žrtve policijske brutalnost, Skot je rekao da su SAD “oduvek okrenute pravičnosti”. “Nismo sasvim tamo gde želimo da budemo… ali Bogu hvala, nismo tamo gde smo bili”, rekao je on.\nOrganizatori su takođe nastojali da Trampa predstave kao saosećajnu osobu, kopirajući demokrate koje su pre nedelju dana efikasno istakli Bajdenovu povezanost s biračima.\nIpak napori da se zvuči optimistički često su zasenile kobne prognoze da će Bajden uništiti Ameriku.\nRepublikanska konvencija je ključni trenutak za Trampa, ocenjuje AP, navodeći da dubok osećaj pesimizma vlada među biračima 10 nedelja pre izbora. Samo 23 odsto Amerikanaca misli da zemlja ide u pravom smeru, pokazuje nova anketa Asošijetid pres i NORC centra.\nTramp i niz republikanaca su, kako navodi AP, izobličili Bajdenov program, lažno optužujući demokratskog kandidata da predlaže ukidanje finansiranja policije, zabranu frekinga (hidraulično razbijanje za crpljenje nafte iz škriljca), otvaranje granica i povećanje poreza većini Amerikanaca. Pokušali su da Bajdena, kandidata političkog centra koji je izričito odbacio mnoge najliberalnije pozicije Demokratske partije, smeste na levicu.\nNeki od govora prve večeri republikanske konvencije su bili unapred snimljeni, dok su drugi održani uživo u Vašingtonu.\nČinjenica da su se republikanci uopšte okupili u suprotnosti je s demokratama koji su prošle nedelje održali potpuno virtuelnu konvenciju, ističe AP. Demokrate su naišle na pozitivne reakcije montažnog snimka glasanja za nominaciju Bajdena i Harisu s učešćem pripadnika različitih rasa. Republikanci su govorili iz dvorane u Šarlotu i bili su pretežno beli.\nTramp je nastojao da minimizira posledice korona virusa i jedva je u ponedeljak govorio o pandemiji, čiji je uticaj ipak bio očigledan u Kongresnom centru u Šarlotu, gde se okupilo samo 336 delegata umesto više hiljada koliko se ranije planiralo. Učesnici su isprva sedeli za odvojenim stolovima i maske su bile obavezne, ali su mnogi od njih prekršili pravila.\nZa razliku od demokratske konvencije, na kojoj su učestvovala tri bivša predsednika, na republikanskoj neće biti bivšeg republikanskog predsednika Džordža Buša mlađeg (George W. Bush) koji je odbio da opet podrži Trampa.


Pariski restoran "Gi Savoj" se, kao i prošle godine, našao na vrhu "Liste", francuske tabele hiljadu najboljih restorana na svijetu, čiji dobar dio zauzimaju japanski i kineski restorani, naveli su organizatori.\nSlijede njujorški "Bernardin" i tokijski "Kjubej" s 99,50 poena, a zatim pariski "Alen Dikas", "Restoran skupštine grada" u Krisijeu u Švajcarskoj i "11 Medison park" u Njujorku sa 99,25. Kao i u prve dvije "Liste", Japan ima najviše predstavnika, 134. Slijede Kina sa 123 i Francuska sa 118 restorana a potom SAD sa 88.\nUspon Kine na "Listi" se objašnjava kompletnijom pokrivenošću gastronomskih vodiča, rekao je Jerg Ciprik, zadužen za skupljanje podataka.\n"U Aziji ima mnogo više restorana nego u Evropi, pa je logično da se to odrazi na ‘Listu’", naveo je on.\nSastavljanje "Liste" nema finansijsku pomoć države, a njen algoritam uključuje podatke iz oko 550 izvora, uključujući turističke vodiče, gastronomske kritike u velikim listovima, specijalizovanim časopisima i sajtove kao što su Tripadvisor, La Fourchette i japanski Tabelog.


Objavljen poziv za podršku hotelijerima, po krevetu 350 evra – Objektivni\nPočetna/Ekonomija i biznis/Objavljen poziv za podršku hotelijerima, po krevetu 350 evra\nMinistarstvo trgovine, turizma i telekomunikacija objavilo je javni poziv za dodelu subvencija za podršku radu hotelske industrije zbog poteškoća u poslovanju prouzrokovanih epidemijom virusa korona. Dodeljuje se 350 evra po individualnom ležaju i 150 evra po smeštajnoj jedinici, a rok za podnošenje zahteva je 12. mart 2021. godine.\nPravo na korišćenje bespovratnih sredstava imaju privredni subjekti u privatnom sektoru koji su nosioci rešenja o kategorizaciji, podnosilac zahteva za obnovu rešenja o kategorizaciji zaključno sa danom objavljivanja javnog poziva ili podnosilac zahteva za kategorizaciju ugostiteljskog objekta koji se prvi put kategorisao zaključno sa 10.02.2021. godine, za hotel koji se nalazi na području jedinica lokalne samouprave sa spiska koji je sastavni deo Programa rasporeda i korišćenja subvencija za podršku radu hotelske industrije Srbije zbog poteškoća u poslovanju prouzrokovanih koronom.\nZatim privredni subjekti nad kojima nije pokrenut stečajni postupak,privredni subjek nad kojim se ne sprovodi postupak za unapred pripremljeni plan reorganizacije ili da na snazi nisu mere iz unapred pripremljenog plana reorganizacije , i nad kojim se ne sprovodi finansijsko restrukturiranje ili postupak likvidacije.


Beta 28. septembra 2020. 18:10\nPrestižni američki dnevnik Vašington post saopštio je danas da podržava demokratskog kandidata Džoa Bajdena na izborima 3. novembra protiv Donalda Trampa, koga je list okarakterisao kao „najgoreg predsednika modernog doba“.\nU uvodniku list ocenjuje da je Bajden, bivši potpredsednik SAD, sa 77 godina „izuzetno dobro kvalifikovan po temperamentu i iskustvu da se suoči sa kolosalnim izazovima“ naredne četiri godine.\nVašington post je 2016. godine izrazio podršku demokratskoj kandidatkinji Hilari Klinton naspram Donalda Trampa.\nČetiri godine kasnije republikanski milijarder kandiduje se za još jedan mandat na raskrsnici više istorijskih kriza – pandemije kovida 19 u kojoj je umrlo više od 200.000 ljudi u SAD i teško pogodjene ekonomije, kao i dubokim pokretom besa protiv rasizma i policijske brutalnosti.\nList navodi da je svetu „autoritarizam u punom usponu naspram „povlačenja demokratije“ i da je „planeta u opasnosti zbog klimatskih promena“ i dodaje da je Donald Tramp sve te krize „stvorio, pojačao ili ignorisao“.\n„Da bi oterali najgoreg predsednika savremenog doba brojni glasači bi mogli da budu spremni da glasaju za bilo koga“, priznaje Vašington post ocenjujući da su izbori iznad svega referendum o 74-ogodišnjem Donaldu Trampu.\nList dodaje da „na sreću“ birači neće morati da „spuste svoj kriterijum“ 3. novembra, i ukazuje na veliko iskustvo bivše desne ruke predsednika Baraka Obame.\nVašington post podseća na dolazak Obame i Bajdena u Belu kuću 2009. u jeku ekonomske i finansijske krize i Bajdenovu ulogu u pregovorima sa republikancima i demokratama u Kongresu da se dobije plan za spasavanje privrede.\nList, koji je u vlasništvu multimilijardera Džefa Bezosa, navodi da bi Bajden bio u stanju bolje da postavi SAD kao kapitalističkog konkurenta Kine istovremeno ponovo uspostavljajući medjunarodne saveze koje je Tramp olabavio.\nViše velikih listova kao što su Čikago Tribjun, Los Andjeles Tajms dali su podršku Bajdenu, medjutim Njujork tajms se još nije izjasnio.\nBajden je dobio podršku umerenih istaknutih republikanaca ali takodje i slavnih ličnosti.\nProglašavajući se nezavisnim centrističkim biračem holivudski glumac Dvejn Džonson nazvan „Stena“ (The Rock) u nedelju je objavio podršku demokratskom predsedničkom kandidatu, a prvi put je javno podržao nekog kandidata.


Raspisan Javni poziv: 150.000 eura za podršku klasterima - CdM\nU okviru javnog poziva Ministarstvo ekonomije odobrava finansijsku pomoć do 50 odsto ukupnih opravdanih troškova, odnosno do 65 odsto za klastere iz manje razvijenih jedinica lokalne samouprave, i to u iznosu najviše do 15.000 eura po jednom projektu.\n“Strateški prioritetne djelatnosti koje su predmet sufinansiranja obuhvataju: preradu poljoprivrednih proizvoda/prehrambenu industriju, drvopreradu, ostale proizvodne djelatnosti (u skladu sa Programom), turizam i ugostiteljstvo. Tokom trajanja Javnog poziva Ministarstvo će organizovati info dane kako bi prezentovalo Program i pružilo sve potrebne informacije zaiteresovanim klasterima”, saopšteno je iz Ministarstva ekonomije.\nDetaljne informacije o datumu, jedinici lokalne samouprave, mjestu i vremenu održavanja info dana blagovremeno će\nbiti objavljene na sajtu Ministarstva ekonomije. Konkursna dokumentacija za učešće u ovom Programu može se preuzeti lično u prostorijama Ministarstva ekonomije, kao i na web stranici www.mek.gov.me.


KAKO RUSI PRAVE TRAMVAJE: Delegacija Beograda u Moskvi o potencijalnoj saradnji u oblasti saobraćaja | Novosti.RS\nTamo će razgovarati o potencijalnoj saradnji sa Rusima vezanoj za unapređenje javnog gradskog prevoza u prestonici. Akcenat posete svakako je buduća saradnja Grada i ruske kompanije PC Transport systems radi modernizacije voznog parka.\n- Posetili smo fabriku šinskih vozila u Moskvi kako bismo se upoznali sa tehnologijom i iskustvima koje može ponuditi ruska strana - rekao je Nikodijević. - Delegacija je zahvalna domaćinima što joj je pružena mogućnost da na licu mesta vidi proizvodni pogon za šinska vozila, njihovu tehnologiju servisiranja, kao i da čuje iskustva u oblasti održavanja i tehničke podrške.\nStrategijom razvoja javnog linijskog transporta putnika i Planom generalne regulacije šinskih sistema planirano je proširenje beogradske tramvajske mreže od 41,3 kilometra, kao i izgradnja četiri nova tramvajska depoa, zbog čega je ova poseta od velikog značaja.\ngradski prevoz javni prevoz tramvaji Nikola Nikodijević Beograd\nDUHOVITI komentari nizali su se na postavljeni Fejsbuk post s fotografijom koja pokazuje šta je iza jedne dame ostalo u GSP autobusu!\nGRAD Beograd doneo je odluku da dodeli ugovor za eksploataciju i održavanje sistema za naplatu karata i upravljanje vozilima u javnom linijskom prevozu grupi ponuđača "Kentkart" koji je ponudio da taj posao radi za 8,79 milijardi dinara, sa PDV-om 10,55 milijardi.


Panika počinje preko bare! Američki kongres masovno širi i razvija sistem praćenja i nadgledanja građana\nKongres SAD-A je spreman da da zeleno svetlo finansiranju masovne ekspanzije Bezbednosne Transportne Administracije (eng. TSA ), a uz pomoć federalnih egencija (FBI, NSA) je zaslužna za preko 9.000 kontrolnih tačaka u prošloj godini, što povećava strah Amerike da se pretvara u policijsku državu, sledeće na redu je izglasavanje zakona “beskonačnog zatvora”.\nPovećana stredstva nemaju nikakve veze sa TSAulogom među aerotransportom, koji su najslabija američka transportna tačka, već se ovde radi o stvaranju 12 novih VIPR timova koj će se priključiti federalnim agencijama, a kojih trenutno ima 25, i koji su već rasuti po celoj zemlji i odgovorni za tajne kontrolne tačke na većini autoputeva, autobuskim i železničkim terminalima, na sportskim događanjima, čak i na zabavama srednjoškolskih promocija.\n“25 TSA “zmijskih” timova – za Vidljivu Intermodularnu Prevenciju i Reakciju – imaju preko 9.300 neobjavljenih kontrolnih tačaka i drugih pretražnih operacija u prošloj godini. Ministarstvo Nacionalne Bezbednosti je zatražilo od kongresa za finansiranje još dodatnih 12 timova u 2012 godini”, preneo je The L.A. Times.\nZahtev za 24 miliona dolara ekstra finansiranja je dodatak 110 miliona dolara koji su se potrošili u 2011 fiskalnoj godini. Brojke su kompletno nezavisne od uloge federanih agencija unutar nacionalnih aerodroma,koji koštaju porezke obveznike 5 milijardi dolara godišnje.\nDodatna sredstva finansiranja su zatražena usprkos činjenici da “nikakav dokaz ni terorističku zaveru timovi nisu pronašli koja bi imala značajniju pretnju na javnu bezbednost”, kako navodi LA Times. Isto tako je naglašeno kako su TSA psi tragači korišćeni za izdvajanje ljudi za ispitivanje ako je pas nanjušio imalo mirisa vlasnikovog kućnog ljubimca na njihovoj garderobi.\nPočetak pojavljivanja hiljade kontrolnih tačaka na američkim autoputevima i ključnim transportnim čvorištima će samo povećati zabrinutnost da SAD ide u smeru komunističko-totalitarne policijske države.\nTakav strah je opet istaknut prošlih nedelja kad se izglasao Akt za Ovlašćenja Nacionalne Odbrane (eng. NADA), odredba kojom će moćnici (čitaj masoni) vlade SAD -a, moći privoditi američke građane i zadržavati ih u zatvoreničkim kampovima bez ikakve legalne i pravne pomoći.\nVlada trenutno traži dobavljače koji će na ugovor vršiti dostavljanje kadrova i opreme za “interventne kampove” koji su locirani po čitavoj zemlji, mogućnost da će nedužni amerikanci biti “uhapšeni” u koordinisanoj proceduri za kriminalno osumnjičenim licima, sledeći deklaraciju nacionalne hitnosti, nikad nije bila veća pretnja za američki narod.\nTSA je korišćena doslovno za okupiranje vojske koja bi osigurala da američki građani koji putuju negde, budu konstantno pod budnim okom Velikog Brata (Big Brother)


Abarth proslavlja 70. rođendan - BIGportal.ba\n2 Oktobra, 2019 2 Oktobra, 2019 0132\nOdbrojavanje do uzbudljive manifestacije Dani Abartha 2019 je počelo. Najveće okupljanje “škorpiona” u Evropi održaće se prvog vikenda u oktobru u Milanu.\nUčesnici će imati priliku da uživaju u dva dana prepuna zabave, uzbuđenja i adrenalina u najboljem Abarth stilu, a događaj se održava u futurističkoj četvrti Milana (novom MIND). Za učesnike će biti organizovane vožnje na trkačkoj stazi i na putu, u svojim Abarth automobilima ili sa test vozačima ovog brenda.\nOsim toga, povodom velikog jubileja biće organizovana i izložba savremenih i klasičnih automobile gde će prisutni uz pomoć eksperata kompanije moći da otkriju tajne ovih automobila i vide modele koji su obeležili istoriju Abartha.\nLegenda o brendu Abarth započinje 31. marta 1949. kada je Karlo Abart (Carlo Abarth) (1908-1979.) osnovao kompaniju Abarth & C. sa vozačem Gvidom Skaljarinijem (Guido Scagliarini).\nNjihov prvi automobil bio je model 204 A, koji potiče od Fiata 1100. Pažnju automobilske javnosti privukli su 10. aprila 1950. kada ga je Tacio Nuvolari vozio i pobedio na svojoj poslednjoj trci, Palermo-Monte Pelegrino.\nOd tada, istorija Škorpiona ogleda se kroz jedinstveni karakter koji Abarth automobile čini prepoznatljivim već na prvi pogled na ulici.\nIste osobine danas se mogu naći u slavljeničkoj porodici „70. godišnjice“ modela Abarth 595 i Abarth 124, koji se spolja izdvajaju posebnim logotipom koji ih čini jedinstvenim i ekskluzivnim.


"Malina je SRPSKI STRATEŠKI PROIZVOD, država i malinari moraju da naprave dogovor"\nNajviše od svega voli da ističe - OBIM! Hrvatska navijačica bujnih grudi zapevala u MIKRO bikiniju, a slike "kači" na sajtu za odrasle! /VIDEO/\nKakav je to tim bio: Prvo Evropsko prvenstvo i - MI U FINALU! Fudbal je tada bio samo umetnost, najbolji tim EP u formaciji 2-5-3, a u njemu Šekularac, Durković, Galić i Kostić!\nKo je "Marko Srbin"? Momak kom je "Marakana" aplaudirala zbog tri prsta - psuje na srpskom, a izvinjava se na albanskom\nNeverovatna životna priča zvezde Danske: Svojevremeno bio u kolicima i umalo OSTAO INVALID, a danas igra na EURO 2020! /VIDEO/\nHolanđani u "svom svetu"! Fudbalski asovi koristili SPECIJALNE PREPARATE pred trening reprezentacije! /VIDEO/\nKAKO DO POSLA U ŠVAJCARSKOJ: Prednost imaju građani EU, osim kada su u pitanju dva zanimanja\nSvetska banka: U Srbiji rast BDP tri procenta, u evro zoni 2,5 odsto\nSvetska banka prognozira da će globalna ekonomija u ovoj godini ostvariti rast od 3,1 odsto, to bi bio najbolji rezultat u proteklih sedam godina, rast u evrozoni biće niži, 2,5 procenata, dok će rast u Srbiji biti tri procenta.\nNa severu Kosova uskoro dve nove firme EPS-a\nU narednim nedeljama očekuje se osnivanje dve nove kompanije na severu Kosova i Metohije - EPS trgovina i Elektrosever, koje će direktno biti vezane za Elektroprivredu Srbije, izjavio je danas generalni direktor EPS-a Aleksandar Obradović u Kosovskoj Mitrovici.\nTabaković: NBS sutra daje preporuku bankama za kredite u francima\nNarodna banka Srbije će sutra objaviti preporuku poslovnim bankama za rešenje problema pri otplati stambenih kredita u švajcarskim francima, najavila je u Beogradu guverner centralne banke Jorgovanka Tabaković.\nVučković: "Za tri do pet godina nov sistem koeficijenata plata u državnom sektoru"\nU narednih tri do pet godina moguće je napraviti potpuno novi sistem koeficijenata na osnovu kojeg bi se uskladile plate u državnom sektoru Srbije, kako je to već slučaj u Crnoj Gori i Sloveniji, stav je Fiskalnog saveta, ali se pre toga mora izmeniti niz zakona, uredbi i propisa.\nGOLGOTA BRAČNOG PARA IZ VOJVODINE Zbog kredita u švajcarcima banka im je zaplenila kuću, a sada KAZNA preti i njihovom sinu\nSupružnici iz malog mesta u Vojvodini dospeli su u neverovatnu situaciju zbog duga za stambeni kredit u švajcarcima koji nisu mogli da otplate.\nEPS zabranio prodaju uglja građanima sa kopova „Kolubara“ i „Kostolac“\nDirektor EPS Aleksandar Obradović tražio je da “Kolubara i “Kostolac” obustave prodaju uglja industriji i građanstvu, pod pretnjom disciplinskim merama.\nSrbi na ovom poslu s pola radnog vremena mogu da zarade više od 500 DOLARA MESEČNO\nZarada na poslovima preko interneta sve je popularnija u Srbiji, a trenutno je jedno od najunosnijih zanimanja držanje časova engleskog jezika ljudima širom sveta, najčešće s Dalekog istoka, iz Kine i Japana.\nUkidaju se Č, Ć, Ž, Š, Y i W na registarskim tablicama, a evo kada ćete za tu promenu morati da platite 3.500 dinara\nVlasnici registarskih tablica koje sadrže latinična slova Č, Ć, Ž, Š i Đ, kao i slova Y i W, a koji ovih dana vrše registraciju vozila nemaju razloga za strahovanje da će morati da plaćaju za nove tablice "bez kvačica".\nJanković: Kršiti zakon jeftinije nego platiti radnika\nOdgovornijom inspekcijskom službom sa jačim ovlašćenjima i bržim i svrsishodnijim radom sudova, mogu se brže i delotvornije zaštititi prava radnika.\nEPS se odriče 80 milijardi dinara zarad bolje naplate\nU Elektroprivredi Srbije očekuju da bi kamate na dugovanja za neplaćenu struju mogle da počnu da se otpisuju od 1. marta, a precizniji uslovi trebalo bi da budu poznati početkom naredne sedmice.\nDačićev zet prima 154.000 za lenčarenje\nPosao bivšeg čelnika “Srbijašuma” Igora Braunovića san je mnogih građana u Srbiji - na posao ne odlazi svaki dan, a u tom javnom preduzeću zarađuje 154.000 dinara mesečno.\n"Beneton" i zvanično postaje vlasnik "Niteksa"\nUgovor o kupoprodaji niške tekstilne fabrike "Niteks" koju je kupio italijanski "Beneton" biće potpisan sutra u Nišu.\nŽeleznice smanjuju broj radnika i traže mlade stručnjake\nŽeleznice Srbije imaju u ovom trenutku ukupno 17.386 zaposlenih i nastaviće da smanjuje broj zaposlenih, ali će najveći problem i dalje biti loša starosna i kvalifikaciona struktura u ovom državnom preduzeću, rekao je danas pomoćnik generalnog direktora zadužen za pravne poslove i ljudske resurse Zoran Lukić.\nMinistarstvo finansija: Novi pravilnik o obračunu PDV može da se menja, ako su predlozi dobri\nNovi pravilnik za obračun PDV-a, koji će sledeće godine početi da se primenjuje, privredu i knjigovođe mogao bi da košta ukupno između 100 i 200 miliona evra. Knjigovođe upozoravaju da je nova mera Ministarstva finansija "čista birokratija, bez velike svrhe i koristi", dok iz Ministarstva kažu da je moguća i promena pravilnika, ukoliko se pokaže da neki predlog ne doprinosi smanjenju sive ekonomije.\nKeš kredit bez kvake\nKada je novac u pitanju važno je da sve bude jasno. Da nema kvake. Kod keš kredita Crédit Agricole banke sve je jasno: nema kamate, nema kvake.\nEksperti: Loše privatizacije ispitati, radnike zbrinuti\nPrivatizacije najvećeg broja poljoprivrednih kombinata u Srbiji izvršene su loše i iz špekulantskih razloga, zbog čega ih je neophodno preispitati, raščistiti bilanse, rešiti pitanje zemljišta i zbrinuti radnike, ocenili su agrarni stručnjaci.\nANA BRNABIĆ ZA "BLIC" Plate veće na lokalu, ali NE u javnim preduzećima\nPlate zaposlenih u lokalnoj samoupravi biće povećane u 2018. za pet odsto, dok oni koji rade u javnim preduzećima neće moći da očekuju rast primanja, rekla je za „Blic“ premijerka Ana Brnabić.\nTadić: Delez je dobro obavljen posao\nPredsednik Srbije Boris Tadić bio je domaćin večere kojoj su prisustvovali članovi Borda direktora i Izvršnog komiteta Delez grupe, saopšteno je u ovoj kompaniji. Sa predstavnicima belgijske kompanije Tadić je razgovarao o njihovom poslovanju kao i o tome kako da se što pre smanje marže. Predsednik je danas ocenio ocenio da Delez predstavlja primer dobro obavljenog posla.\nJovanović: 25,6 milijardi dinara manje za javne nabavke\nVrednost javnih nabavki u prvih devet meseci 2013. godine iznosi 178 milijardi dinara, što je za 25,6 milijardi manje nego u istom periodu 2012. godine, izjavio je danas direktor Uprave za javne nabavke Predrag Jovanović.\nJOVANA JEREMIĆ KUPILA NOVI AUTO Uslikali smo je u centru Beograda i svi se pitaju, MA ŠTA ONA TO RADI dok vozi?\nSasvim obično jutro na aerodromu prekinuo je čovek sa ČUDNIM PASOŠEM. Radnici su bili u šoku: "Ali gospodine, ta zemlja NE POSTOJI"


PDP predlaže rezoluciju o nepriznavanju Kosova - Klix.ba\nPartija demokratskog progresa (PDP) podnijet će na narednoj sjednici Predstavničkog doma Parlamentarne skupštine BiH rezoluciju kojom bi se ovaj dom izjasnio da ne priznaje i ne prihvata jednostrano proglašenje nezavisnosti Kosova, izjavio je danas na konferenciji za novinare u Sarajevu zastupnik PDP-a u Predstavničkom domu Branko Dokić.\nOvom rezolucijom se poziva UNMIK da u skladu sa svojim mandatom poništi odluku kosovskog parlamenta o proglašenju nezavisnosti i tražilo bi se od članica UN-a koje još nisu priznale Kosovo da to ne učine.\nDokić je kazao da ova rezolucija "nije ni za koga posebno, nego za sve u BiH, za stabilnosti i interese svih u BiH".\n"Ako se Španija izjasnila da neće priznati Kosovo zbog narušavanja međunarodnog poretka i sopstvenih interesa, tako i BiH treba jasno poručiti da neće priznati Kosovo zbog svojih interesa", smatra Dokić.\nPDP traži jasnu poruku da BiH neće priznati jednostrano rješenje, a time bi se odagnale sve sumnje pred proces izmjene Ustava i drugih reformi.\nDokić je naveo da je i generalni tajnik UN-a Ban Ki Mun jasno rekao da Rezolucija Vijeća sigurnosti UN-a 1244 ostaje, a ovom rezolucijom se potvrđuje integritet tadašnje SR Jugoslavije i predviđa da će se političko rješenje naći u okviru široke autonomije za Kosovo.\nUpitan za smisao ovakve rezolucije u Parlamentu budući da je po Ustavu BiH za vođenje vanjske politike zaduženo Predsjedništvo BiH, koje je postiglo konsenzus da se za sada ne priznaje Kosovo, Dokić kaže da je tačno da ovakva rezolucija nema pravno dejstvo, ali bi predstavljala jaku političku poruku članovima Predsjedništva BiH.\nPriznanjem Kosova od strane BiH, smatra Dokić, otvorile bi se i mogućnosti koje su već predviđene u Rezoluciji Narodne skupštine RS.\nDokić je kazao da kosovko pitanje nije gotovo i da postoje dva moguća scenarija. Prema prvom, moguć je dogovor dvije strane u roku od dvije do tri godine, a prema drugom došlo bi do stvaranja Bliskog istoka na Balkanu, što bi značilo dugoročnu nestabilnost u ovom području.


Stefanović: Urednik Telepromptera odbio poligraf - Ekonomske Vesti\n1. okt. 2015 Andrija Matić 0 Comments Aleksandar Vučić, BIA, Bojan Pajtić, korupcija, Lidija Udovički, mito, MUP, Nebojša Stefanović, prisluškivanje\nMinistar policije Nebojša Stefanović izjavio je da je urednik sajta Teleprompter Danilo Redžepović, koji je saslušan u sredu, odbio poligrafsko ispitivanje, prenosi Tanjug.\nStefanović je novinarima u Policijskoj akadamiji rekao da je Redžepović, za koga kaže da je „prijatelj predsednika DS Bojana Pajtića“, na većinu pitanja na saslušanju, sinoć oko 20 sati, odgovorio pozivajući se na Zakon o medijima.\n„To je ujedno i odgovor na pitanje DS – „Izvinite, potpuno sam siguran da nijedna državna institucija nije prisluškivala ni Lidiju Udovičk, niti Pajtića“, rekao je Stefanović.\nMinistar je naveo da će istraga pokazati da li su oni bili prisluškivani, ali i ocenio da smo ostali uskraćeni za poligrafsko testiranje Redžepovića koje bi moglo da potvrdi verodostojnost njegovih navoda.\n„Nadam se da će ostatak istrage biti usmeren ka tome da utvrdimo odakle se uopšte pojavio taj papir i da li je na bilo koji način verodostojan“ rekao je Stefanović.\n„Postavljam pitanje državnim organima ko i s kojim pravom prisluškuje predsednika Vlade Vojvodine i lidera najveće opozicione stranke“, rekao je Pajtić uz ocenu da država u kojoj se to događa „nije ni pravna, ni demokratska“.\nNa to su reagovali ministar unutrašnjih poslova Stefanović i šef BIA Aleksandar Đorđević koji su poručili da ni MUP ni BIA nikada nisu prisluškivali razgovore, niti učestvovali u presretanju komunikacije Bojana Pajtića ili Lidije Udovički.\nMinistar je rekao da su i on i Đorđević potpuno spremni da odgovaraju ako se pruži i jedna trunka dokaza.\n„Ja vam kažem da nikada nije dat nijedan nalog, niti je bilo kada dobijena bilo kakva naredba za njihovo prisluškivanje, odnosno presretanje njihovih telefonskih razgovora. Nama je sasvim jasno da je ovo potpuno fabrikovana i izmišljena priča“, rekao je Stefanović.\nĐorđević je rekao da BIA ne prisluškuje nikoga bez naloga suda, kao i da su to potvrdili kontrolni organi, među kojima je i zaštitnik građana.\n← Beograde, popravi me!\nPajtić: Ne znam vlasnika Telepromptera →\nFijat sve bliži Rusiji


Posle tri singla i nekoliko kompilacija na kojima su se pojavili, Wildmen potpisuju ugovor za svoj prvi dugosvirajući album i od sredine marta ove godine u ponudi su kataloga čuvene italijansko-portugalske etikete Shit Music For Shit People.\nJesen 2012. bend je proveo na 22 dana dugoj evropskoj turneji, svirajući svake večeri i obišavši 10 zemalja, prešavši preko 9000 kilometara, a kuriozitet je da su još uvek bili bez albuma! Očigledno da su ova dva momka uspela da dopru do dovoljnog broja zainteresovanih ljubitelja garažnog rokenrola sa tek nekoliko pesama i demo snimkom za prvi LP.\nSvakako u ovom trenutku najzanimljiviji novi garažni bend iz Evrope, apsolutno svestan novog razvoja žanra koji danas predvode imena poput Ty Segall, Thee Oh Sees i Black Lips, Wildmen su se svojim prvim albumom i beskompromisnim koncertnim nastupima izdvojili iz mora debitanata širom planete, a to miriše samo na veliku šansu da u narednih nekoliko godina ,,eksplodiraju“ i globalno.\nU okviru evropke turneje Wildmen će svirati pred beogradskom publikom u Gun Clubu u petak, 24. maja u 22h. Kao gosti nastupiće lokalna atrakcija BAG OF DICKS – bubanj/bas duo koji je za manje od godinu dana skrenuo pažnju većem broju ovdašnjih garage punk poklonika i THREESOME, surf-rock šampioni i verovatno najpoznatiji beogradski bend u inostranstvu koje nije Zagreb, Sarajevo ili Ljubljana.\nIzmeđu bendova publiku očekuju setovi DJ dua Shit Music For Shi People i Bad Music For Bad People.\nUlaznice su u prodaji u prodavnici ploča Pinball Wizard Records (TC Eurocentar, Makedonska 30) po ceni od 400 dinara, dok će na dan koncerta ulaznice koštati 500 dinara.


Vigemark:Ne treba čekati lepše dane,već je sunčano\nVeoma je uspešna u Holivudu: Ovako izgleda supruga Žarka Lauševića (foto)\nTanjug 22. jula 2019. 15:24\nSARAJEVO – Specijalni predstavnik Evropske unije u Bosni i Hercegovini Lars-Gunar Vigemark izjavio je danas da je to što nije formiran Savet ministara „bespotrebno gubljenje vremena“ i da treba sesti za sto i razgovarati o saglasnostima na određena pitanja i formirati to telo.\n„Nema potrebe da se čekaju neki lepši dani, napolju je već sada sunčano vreme“, rekao je Vigemark prilikom posete Zeničko-dobojskom kantonu, prenosi Klix.\nkako je istakao, obeshrabrujuće je što još uvek nije formiran Savet ministara i da se sa svakim danom, nedeljom i mesecom gubi vreme.\n„Sada imate mišljenje Evropske komisije šta je potrebno uraditi. Ohrabrujuće je što imate formirane vlasti u sedam-osam kantona i vlast u Republici Srpskoj. Ono što se dešava u drugim kantonima je jedna igra čekanja, gde jedna strana čeka drugu stranu da nešto uradi. Prema mom shvatanju, vrlo je malo dijaloga koji se dešava između lidera“, rekao je Vigemark.\nUhapšenima u akciji „Familija“ sudiće se u…


Pešaci već na Pupinovom mostu!\nPupinov most broji sitno. I radnici na prilaznim saobraćajnicama, kao i na samoj saobraćajnici koja će povezati Borču i Zemun su u finišu, i obavljaju poslednje radove pred otvaranje novog pravca, kojim i pored istaknute zabrane pojedini pešaci već prolaze. I poneko vozilo, najčešće teretnjak promakne, a jeda\nDatum poslednje izmene 27 novembar 2014\nPupinov most broji sitno. I radnici na prilaznim saobraćajnicama, kao i na samoj saobraćajnici koja će povezati Borču i Zemun su u finišu, i obavljaju poslednje radove pred otvaranje novog pravca, kojim i pored istaknute zabrane pojedini pešaci već prolaze. I poneko vozilo, najčešće teretnjak promakne, a jedan odvažni sugrađanin je čak uspeo i da ponese „titulu“ prvog skakača s mosta. Do najavljenog svečanog otvaranja ostalo je manje od mesec dana. Asfalt se uveliko u tri trake u oba smera proteže od „lakat krivine“ do mosta. Urađeni su i pešačke staze, ivičnjaci, šahtovi i slivnici, postavljeni semafori...\nZavršena je i nova semaforizovana raskrsnica sa Ulicom cara Dušana, koju je bilo neophodno prilagoditi i proširiti jer se ovde pun profil severne tangente ukršta sa dve trake Batajničkog puta. Izvedena su ostrva za izlivne i ulivne trake, a urađeno je i razdelno ostrvo između pravaca na Batajničkom putu.\nKao i prilazi, i most poslednjim potezima majstora dobija konačan izgled. Trake u oba smera su asfaltirane, postavljena je razdelna betonska ograda, kao i metalna ograda duž pešačke staze. Neimari trenutno dovršavaju prelaz s mosta na kolovoz, posipaju tucanik i pripremaju za asfaltiranje pojedine deonice trotoara. Radnici su angažovani i ispod mosta gde marljivo po kosini obale slažu betonske kocke kako bi ojačali teren.\nSledeća ⇨ Premijer Kine predložen za počasnog građanina Beograda\nPrethodna ⇦ Veliki uspjeh bh. inovatora u Kini


Uskoro izbor novog izvođača na Koridoru 10 - Gradjevinarstvo.rs\nUskoro izbor novog izvođača na Koridoru 10\n- Posle raskidanja ugovora sa bugarskom „Trace group“ na Koridoru 10 zbog spore izgradnje obilaznice oko Dimitrovgrada na istočnom kraku tog putnog pravca, procedura za izbor novog izvođača radova biće pokrenuta vrlo brzo, u narednih deset dana – navode u Ministarstvu građevinarstva, saobraćaja i infrastrukture.\nPomoćnik ministra za drumski transport, puteve i bezbednost saobraćaja Saša Stojanović izjavio je „Tanjugu“ da su se uslovi za raskid ugovora sa bugarskom kompanijom stekli još polovinom građevinske sezone, kao i da sledi raskid ugovora na preostale dve deonice.\n- Taj progres nije zadovoljavajući u odnosu na rok definisan ugovorom, mereći procenat povučenih sredstava i stepen radova. Videli ste da oni nemaju kapaciteta, od četiri deonice na dve su i nekako radili, ispunjavali neki dinamički plan, međutim, na obilaznici oko Dimitrovgrada koja je u suštini najjednostavnija za realizaciju oni su apsolutno podbacili – objasnio je Stojanović.\nOn je napomenuo i da nije bilo realnih razloga za to – nije bilo nikakvih ozbiljnijih problema, projekti su jasno definisani, eksproprijacija urađena, a nije bilo vremenskih nepogoda koje bi onemogućavali radove.\n- Nejasno je da ugovor vrednosti 19-20 miliona evra nisu bili u mogućnosti da realizuju – primetio je Stojanović, dodajući da su nadležni pokušali da održe ugovor koliko su mogli, pa su, između ostalog, pravili dinamičke planove na nedeljnom nivou.\n- Sa „Svetskom bankom“ smo se dogovorili da ako ne bude pomaka krajem septembra, raskinemo ugovor – kazao je Stojanović dodajući da će ugovor sa bugarskom kompanijom biti raskinut na još dve deonice. - Želimo da pošaljemo poruku da Srbija neće da plaća nerad, jer vi plaćate ozbiljne penale za nepovučena sredstva, ukoliko se povučena sredstva ne realiziuju.\nOn je napomenuo da je juče poslato obaveštenje o raskidu ugovora i da će „Svetska banka“, po finalizaciji raskida ugovora, pokrenuti novu proceduru.


Saradnja Srbije i SAD u oblasti odbrane ima uzlazni trend - Kazaljka\nNaslovna/Novo/Politika/Saradnja Srbije i SAD u oblasti odbrane ima uzlazni trend\nkazaljka Send an email 04.02.2022.\nBEOGRAD – Ministar odbrane Nebojša Stefanović ocenio je danas da saradnja Srbije i SAD u oblasti odbrane ima uzlazni trend, dok je zamenik pomoćnika državnog sekretara SAD za Evropu i Evroaziju Gabrijel Eskobar rekao da strateški dijalog dve zemlje značajno doprinosi unapređenju međusobnih odnosa, ali i da ima pozitivan uticaj na odnose na Zapadnom Balkanu.\nStefanović je na sastanku sa Eskobarom ocenio da se uzlazni trend odnosa beleži posebno u vojno-vojnoj oblasti i istakao da zajedničke vežbe podižu nivo operativnih sposobnosti dve vojske, a saglasili su se da dobru saradnju u ovoj oblasti treba nastaviti i intezivirati, saopšteno je posle sastanka.\nEskobar, koji je i specijalni izaslanik SAD za Zapadni Balkan, izrazio je podršku inicijativi Otvoreni Balkan, ocenjujući je kao važan doprinos napretku regiona, dok je Stefanović naglasio da je ta inicijativa veoma značajan iskorak u jačanju međusobnog razumevanja i uvažavanja u regionu i da ostavlja po strani različitosti, dok istovremeno ubrzava ekonomski razvoj i stvaranje boljih uslova za život građana.\nStefanović i Eskobar su se saglasili da samo ekonomski razvoj i stabilnost mogu da dovedu do napretka celog regiona.\nIzmena koeficijenta za plate\nZukorlić: 24. juna test – da li u BNV postoji većina?\nLjajić i Vučić o predstojećim izborima


KOŠARKA Archives - Страница 2 од 38 - Sport ekspres\nBogdan u poslednjoj sekundi za pobedu Sakramenta, Bjelica ne odustaje od plej-ofa\nSakramento je savladao Memfis u gostima rezultatom 94:93, a junak Kingsa bio je srpski reprezentativac Bogdan Bogdanović. Iako nije blistao tokom meča, bio je najbolji kada je to bilo najpotrebnije! Ponovo je pokazao da je […]\nJedna asistencija je nedostajala Nikoli Jokiću za novi tripl-dabl, ali to je toliko nebitno u odnosu na ono što je na kraju uradio u borbi sa direktnim rivalom za plej-of – da niko u Denveru […]\nJoš jedna maestralna partija Nikole Jokića, i Bogdan raspucan!\nJoš jedna maestralna partija srpskog košarkaša Nikole Jokića u pobedi Denvera nad Indijanom sa 107:104. Srpski košarkaš je ponovo bio najbolji sa 30 poena, šest skokova i sedam asistencija. U poraženoj ekipi se istakao Viktor […]


Podrška Srbije kandidaturi BiH\nTadić i Incko u Beogradu\nSrbija će podržati kandidaturu BiH za članstvo u Savetu bezbednosti. To je u Beogradu rekao visoki predstavnik Valentin Incko, nakon prvog susreta sa političkim predstavnicima Srbije. Da li je ova podrška najava drugačije politike Srbije prema BiH?\nBoraveći prvi put, od kada je krajem marta preuzeo dužnost visokog predstavnika u BiH, Valentin Incko istakao je u Beogradu da je zadovoljan susretom sa srpskim zvaničnicima. Nosi pozitivne zaključke:\n"To je bila protokolarna poseta. U petak idem za Zagreb. Danas sam imao sastanke sa predsednikom i sa predsednikom Vlade i sa ministrom spoljnih poslova. Razgovarali smo, naravno, o situaciji u BiH, o situaciji u regionu, i naravno, o sprovođenju Dejtonskog sporazuma."\nBosna i Hercegovina je često, ako ne i konstantno, politički blokirano društvo zbog ovlašćenja koja se iz slova Dejtona različito tumače i crpe, kako u Republici Srpskoj tako i u Federaciji. Poslednja izjava koja je pretila da ohladi odnose Beograda i Sarajeva bile su reči ministra Jeremića, da BiH ne bi trebalo da postane članica Saveta bezbednosti. Međutim, to danas, sudeći po rečima visokog predstavnika Valentina Incka, izgleda mnogo drugačije:\n"Kao što znate BiH je kandidat za Savet bezbednosti. Srbija podržava kandidaturu celovite BiH u Savetu bezbednosti. Srbija inače podržava i celovitost države. Razgovarali smo o tome kako bi mogli unaprediti tu saradnju između Srbije i BiH, a pogotovo je, u ovo vreme krize, jako važno da ima više i ekonomske saradnje."\nPredsednik Srbije Boris Tadić ponovio je novom predstavniku da su ustavne promene u BiH moguće samo uz dogovor demokratski izabranih legitimnih predstavnika tri konstitutivna naroda – Srba, Bošnjaka i Hrvata. Srbija, kao garant Dejtonskog sporazuma, principijelno i nedvosmisleno podržava teritorijalnu celovitost BiH, objavljeno je u saopštenju. Ovaj stav pojašnjava za naš program Nada Kolundžija, šefica poslaničkog kluba vladajuće koalicije Zajedno za evropsku Srbiju:\n"Jedan od spoljnopolitičkih prioriteta Srbije jeste dobar odnos sa susedima, i interes Srbije je da ima dobre odnose sa Bosnom i Hercegovinom. Istovremeno, interes je i obaveza Srbije, kao garanta Dejtonskog sporazuma, da sačuva dejtonsku suštinu Republike Srpske. Svi kontakti koji vode ka uspostavljanju boljih odnosa sa BiH su dragoceni. Ono što je za nas jako važno jeste da međunarodni predstavnik za BiH takođe bude neko ko će doprinositi uspostavljanju boljih odnosa i istovremeno graditi demokratski kapacitet BiH na osnovu onoga što je Dejton predvideo."\nSrbija je ranije imala loše ocene o učinku dva visoka međunarodna predstavnika u regionu, pre svega zbog pokušaja redefinisanja Dejtonskog sporazuma kojem se protivila Banja Luka. Radikal, Dragan Todorović, veruje kako Inckovu posetu treba gledati u svetlu spremnosti Beograda da bespogovorno ispunjava sve zahteve Evropske unije:\nDragan Todorović, Foto: Vesna Anđić\n"Jednostavno, to je sve u krajnjem cilju da se Srbija razdrobi, a da se Republika Srpska potpuno utopi. I to je problem ove vlasti koja apsolutno postupa po nalozima Evropske unije."\nU Liberalno demokratskoj partiji ne očekuju promenu u vođenju aktuelne politike Beograda u regionu, koju inače kritikuje poslanik Zoran Ostojić:\n"Mi mislimo da su narušeni odnosi, recimo, sa Makedonijom, posebno sa Crnom Gorom, pa delimično i sa Bosnom. Mislimo da jednu državničku viziju i iskreno zalaganje za evroatlantske integracije moraju da prate i novi odnosi, relaksirani odnosi, sa našim komšijama. Na kraju krajeva, kako ćemo u Evropu ako ne možemo da imamo dobre odnose sa susednim zemljama? Zato ćemo insistirati na toj promeni politike koju, na žalost, sa naše tačke gledišta, Jeremić ne vodi dobro."\nU svim beogradskim razgovorima sa gostom iz BiH, visokim predstavnikom Valentinom Inckom, kroz saopštenja za javnost preneto je da se Srbija zalaže za stabilnost Bosne i Hercegovine, kao i za njen napredak u evropskim integracijama.


Beč se sprema za sutrašnje proteste\nVi ste ovdje:Home»Članak»Beč se sprema za sutrašnje proteste\nBy Redakcija on\t 19. Novembra 2021 Članak, News\nDok se policija u Beču priprema za održavanje reda i mira na protestima protiv korona mjera zakazanim za sutra, dijelovi austrijske vojske pozivaju na učešće. Dva visoka oficira u otvorenom pismu pozvala su pripadnike vojske da se priključe protestu protiv ograničenja slobode i vakcinacije.\nOni su, u svom pismu, uporedili preduzete epidemiološke mjere sa silovanjem i tvrde da se građani, nakon 75 godina, ponovo stigmatizuju i zatvaraju.\nPortparol vojske Michael Bauer istakao je da je slučaj već na obradi kod disciplinske komisije armije. I vojni Slobodni sindikat Austrije poziva vojsku na borbu za „slobodu i ljudsko dostojanstvo” na sutrašnjem proteste.\nSindikat javne službe pri vojsci ukazuje da Slobodni sindikat Austrije nije reprezentativni sindikat, već neko društvo koje koristi agresivni jezik, koje ne brani prava zaposlenih. Za sutra je zakazano više protesta antivaksera, desničara, protivnika korona mjera.\nNa tri mjesta okupiće se antivakseri, koji će se, kako smatra policija, zasigurno na kraju ujediniti na jednoj lokaciji.\nPolicija očekuje između 4.000 i 10.000 učesnika na protestu, za koji, prema aktuelnoj epidemiološkoj uredbi, ne važi lockdown za nevakcinisane.


RTCG - Radio Televizija Crne Gore - Nacionalni javni servis :: Korona virus - Crna Gora :: Vraćanje korone na jesen zatvorilo bi turističke agencije\nDO PROLJEĆA 02. 05. 2020. 14:30 >> 14:41 1\n“Iskreno se nadamo da neće doći do toga, jer bi to bio onaj najgori scenario za turističke agencije. Značio bi da ozbiljnijeg poslovanja u turizmu ne bi bilo vjerovatno do proljeća naredne godine”, rekli su agenciji Mina-business iz turističke agencije Gallileo.\n“Nadamo se da će svi iz ove borbe izaći kao pobjednici”, poručili su predstavnici Gallilea.\n“U periodu kada je trebalo da bude realizovan veliki broj putovanja povodom 8. marta, imali smo situaciju da je veliki broj tih aranžmana bio otkazan. Ako se na to dodaju činjenice da su i svi proljećni aranžmani otkazani, možemo konstatovati da već pola godine nijedna turistička agencija, koja se bavi organizacijom putovanja ka stranim destinacijama, nije imala značajnijeg posla, a samim tim ni prihoda”, dodali su iz Gallilea.\n“Turizam trenutno ne zavisi od turističkih radnika, naših želja i mogućnosti, već jednostavno od zdravstvene situacije i odluka koje će donositi nadležni organi. Da bi krenuo turizam, najprije mora biti regulisan saobraćaj - vazdušni i kopneni. Takođe, potrebno je ukidanje brojnih mjera koje značajno utiču na mogućnost realizacije putovanja”, objasnili su iz Gallilea.\n“Dakle, mi možemo biti optimisti i očekivati da će se putovanja organizovati od jula ili avgusta, ali sve dok se ne otvore granice i ukinu brojna ograničenja ne možemo znati kada ćemo krenuti sa organizovanim aranžmanima”, kazali su iz Gallilea.\n“Sigurno da već imamo planove i za jesen, ali napominjemo, ništa ne zavisi od nas, već od zdravstvene situacije i ograničavajućih mjera koje će eventualno pratititi tu situaciju”, ocijenili su iz Gallilea.\n“Potrebno je sačuvati agencije, hotele, turističke vodiče, prevoznike i ugostitelje. To je jedan sistem koji Crnoj Gori donosi dosta prihoda, pa se nadamo da će i podrška biti adekvatna. U kontaktu smo sa predstavnicima države i nadamo se da ćemo svi zajedno naći rješenje za opstanak turističke privrede”, zaključili su iz Gallilea.\n10:55 Zbog kršenja mjera prijave protiv pet osoba\n10:41 Od Kovida-19 oporavljena osoba sa Cetinja\n10:38 Na Kosovu još četiri žrtve, 195 novozaraženih\n10:03 U Melburnu uveden karantin


Upitan susret Davis Cup-a BiH i Holandije u zeničkoj Areni\nDavis Cup reprezentacija Bosne i Hercegovina u aprilu igra najvažniji meč u historiji bh. tenisa. Ustvari, trebala bi igrati protiv Holandije u zeničkoj Areni od 7. do 9. aprila.\nFinansijsku konstrukciju za organizaciju meča Teniski savez Bosne i Hercegovine (TS BiH) trenutno ne može ispuniti, pa je susret drugog kola Prve grupe Euro-afričke zone Davis Cupa, za sada, pod upitnikom.\n“Generalno, cijeli sport u BiH je u veoma lošem stanju. Ljudi koji rade u sportu su entuzijasti i ništa nije plod sistematskog rada. U 2016. godini uspjeli smo pobjedom 5:0 u Litvaniji prvi put u historiji izboriti plasman u Prvu grupu Euro-afričke zone Davis Cupa. Potom smo u prvom kolu Prve grupe u februaru pobijedili Poljsku, takođe, sa 5:0. Oni su ispali iz Svjetske grupe 2016. i u februaru su u Zenicu došli sa 14 članova ekipe. Mi i u budućnosti teško da možemo napravit takvu priču radi nedostatka finansija. Pobjeda od 5:0 izgledala je nestvarno, ali istinito. Otvorila nam se sada šansa da pobjedom nad Holandijom u septembru igramo play-off za Svjetsku grupu Davis Cupa. To je sportski incident zahvaljujući atmosferi u našoj ekipi, veoma dobrom sportskom duhu”, rekao je za Anadolu Agency (AA) Senad Hadžimešić, direktor Teniskog saveza BiH, dodavši:\n“Sve se radi na skromnoj osnovi, a skromna osnova daje rezultate”.\nZa “upitnu finansijsku konstrukciju”, odnosno za organizaciju meč sa Holanđanima TS BiH potrebno je oko 80.000 maraka.


Francuska vlada odustala od proširenja Šarl de Gol aerodroma\nTanjug 11. februara 2021. 15:08\nPARIZ – Francuska ministarka za ekološku tranziciju Barbara Pompili izjavila je danas da će francuska vlada odustati od planova za proširenje aerodroma Rosi – Šarl de Gol, jer se planovi za izgradnju četvrtog terminala ne uklapaju u ekološke ciljeve vlade.\n„Vlada je tražila od operatora na aerodromu ADP da odustane od projekta i predstavi novi, usklađeniji sa borbom protiv klimatskih promena i zaštite životne sredine“, rekla je ona, prenosi briselski Politiko pozivajući se na francuski Mond.\nOna je dodala i da je cilj smanjenje emisije štetnih gasova.\n„Uvek će nam trebati avioni, ali moramo da idemo ka razumnijoj upotrebi vazdušnog saobraćaja i postignemo smanjenje emisije gasova“.\nPlan, za koji se procenjuje da će koštati između 7 i 9 milijardi evra, predviđao je izgradnju četvrtog terminala na najvećem francuskom aerodromu, sa dodatnim kapacitetom od 35 do 40 miliona putnika godišnje.\nIz grupe ADP koja je operater aerodroma, poručili su da se slažu sa tom odlukom i da žele da postanu lider u „zelenoj avijaciji“.


nedelja, 3. jul 2022. 18:30h\nUređuje se plaža „Pesak“ na Tamišu u Jabuci\nPlažu „Pesak“ na Tamišu u Jabuci danas je uređivalo desetak meštana kako bi ona ponovo mogla da se koristi ovog leta. U pitanju je plaža na oko kilometar od plaže „Skela“,…\nnedelja, 3. jul 2022. 15:11h\nGradonačelnik Pančeva najavio promene u JKP Grejanje i GSA\nGradonačelnik Pančeva Aleksandar Stevanović najavio je promene u rukovodećem kadru Javnog komunalnog preduzeća Grejanje i Gradskoj stambenoj agenciji (GSA), nezvanično saznaje regionalni informativni portal ePančevo.\nnedelja, 3. jul 2022. 12:16h\nRadionice glume u okviru Dramskog studija za decu Doma kulture u Kačarevu počeće u ponedeljak, 4. jula. Radionica će početi u 10 sati u Domu kulture Kačarevo.\nnedelja, 3. jul 2022. 11:50h\nMoto skup na jezeru u Kačarevu od 15. do 17. jula\nOvogodišnji moto skup koji tradicionalno organizuje Moto klub “Coyote” iz Pančeva biće održan od 15. do 17. jula na jezeru u Kačarevu. Ovogodišnje druženje biće održano pod nazivom “Dani moto kampovanja…\nnedelja, 3. jul 2022. 10:03h\nGrupa za istoriju Regionalnog centra za talente “Mihajlo Pupin” iz Pančeva 2. jula je održala predavanja o Ignjatu i Đorđu Vajfertu u okviru manifestacije ,,Dani Vajferta”. Predavanje je održano u Narodnom…\nnedelja, 3. jul 2022. 07:45h\nZbog planiranih radova na mreži bez struje će u ponedeljak, 4. jula ostati delovi Jabuke, saopšteno je iz Elektrodistribucije.\nStrana 1 od 1885


Bufon: Svi su potcijenili Italiju uoči EP - Vijesti.me\nU ČETVRTFINALU SA NJEMAČKOM\n"Dug i mučan put je pred nama. Na putu su nam kvalitetne ekipe. Ne možemo da kažemo da je ovo sjajno prvenstvo za nas, pošto smo tek u četvrtfinalu. Neću zaboraviti da su prije početka turnira mnogi malo očekivali od našeg tima. Dokazali smo da smo bili vrlo potcijenjeni i ponosan sam na to", rekao je Bufon za Skaj Sport Italija. Edit\nĐanluiđi Bufon (Foto: Reuters)\nBeta 28. jun 2016, 13:19 ažurirano 4. april 2019, 21:20\nGolman italijanske fudbalske reprezentacije Đanluiđi Bufon rekao je danas da je ponosan na nastupe svoje ekipe na Evropskom prvenstvu u Fancuskoj i da su svi potcijenili "azure" uoči početka turnira.\nItalija se juče plasirala u četvrtfinale Evropskog prvenstva, pošto je pobijedila dvostrukog uzastopnog šampiona Španiju sa 2:0 golovima Đordja Kjelinija i Gracijana Pelea.\nEkipu Antonija Kontea su mnogi italijanski ali i svjetski mediji ocijenili možda najgorim italijanskim timom na velikim takmičenjima u posljednjih nekoliko godina, što Bufon i saigrači nisu zaboravili.\nBufon je dodao da je srećan što je ekipa prekinula niz loših rezultata protiv Španije.\n"Poslije višeodišnjih poraza od Španije, uspjeli smo. U redu, ovo je samo osmina finala, ali bolje i to nego ništa. Odigrali smo dobro, ali poslije prvog poluvremena vodili smo 1:0 što je bilo manje nego što smo zaslužili. Znali smo da utakmica može da se promeni poslije pauze. Tako je i bilo, ali nismo se samo koncentrisali samo na odbranu, već smo imali nekoliko prilika da dupliramo vođstvo prije Peleovog gola", rekao je on.\nItalija će u subotu od 21 čas u Borodu u četrtfinalu Evropskog prvenstva igrati protiv aktuelnog svjetskog šampiona Njemačke.


Obnova prečistača otpadnih voda na Butilama, jedan od najznačajnijih investicijskih projekata u KS | Ministarstvo finansija Kantona Sarajevo\n„Ugovor za rekonstrukciju postrojenja za prečišćavanje otpadnih voda potpisan je 15.januara 2014.godine, a do sada smo realizirali oko 60 posto obaveza koje se odnose na radove i nabavku opreme“, pojasnio je ovom prilikom šef Tima za implementaciju projekta „Otpadne vode Sarajeva“ Nermin Drnda. Dodao je da se na postrojenju trenutno nalaze 32 objekta, od kojih su sanirana 22 postojeća i tri rekonstruisana te je izgrađeno sedam novih.\nOvaj projekt u vrijednosti od oko 50,17 miliona KM implementira se iz kredita Svjetske banke i grant sredstava u pedesetpostotnom procentu iz IPA fonda za 2010. i 2011. godinu.\n„Ovo je zasigurno jedan od najznačajnijih investicijskih projekata u Kantonu Sarajevo, koji pokazuje da ga naši ljudi svojim naporom, trudom i znanjem mogu uspješno realizirati i tako bar djelimično stabilizirati ekonomsku situaciju u našem kantonu“, istakao je ovom prilikom premijer Konaković te naveo kako je riječ o ekološkom projektu koji je od posebnog značaja za zaštitu čovjekove okoline od otpadnih voda.\n„Sarajevo je jedini grad koji je u regionu imao kolektor i prečistač i prije agresije na BiH, što jasno pokazuje da se na ovim prostorima oduvijek o tome vodilo računa. Imamo određenih administrativnih problema zbog kojih u nekim fazama kasnimo sa izvršenjem, ali se nadam da ćemo u narednoj godini imati obnovljeno jedno značajno postrojenje“, rekao je premijer Konaković.\nIzvođači radova su Unioninvest i Pasavant Roedigero iz Njemačke, a tokom realizacije Ugovora nadzor vrši Una Consulting BiH.\n„Direktna ekonomska korist se ogleda upravo u pokretanju radova koje izvode domaće firme, što bitno utiče na unapređenje ekonomskih procesa u Kantonu Sarajevo“, naveo je premijer Konaković.\nRehabilitacijom postrojenja Kanton Sarajevo ispunjava domaće zakonske, a i međunarodne obaveze iz oblasti zaštite voda, budući da se uspostavom funkcije prečišćavanja otpadnih voda koje se ulijevaju u rijeku Bosnu, postiže strateški cilj očuvanja kvaliteta voda zbog zaštite zdravlja ljudi i okoliša u cjelini.\n„Stavljanjem u pogon ovog postrojenja bit će stvoreni i neophodni preduvjeti za poboljšanje kvalitete života stanovnika Kantona Sarajevo, jer će se ovim ekološkim projektom omogućiti neškodljivo i nesmetano korištenje voda za sve korisnike nizvodno, i to za različite svrhe, od privrednih do rekreativnih“, kazao je ministar Lukić.